Ada Cara Untuk Tingkatkan Fungsi Insulin, Buat 8 Tabiat Ini! Semua Orang Boleh Amalkan!

Bagi penghidap kencing manis, adakah anda sudah tahu fungsi insulin dalam badan yang sebenar? Ia penting kerana hal ini amat berkait rapat dengan keadaan diabetes yang anda alami. Ini beberapa maklumat mengenai fungsi hormon insulin berserta cara untuk meningkatkan keberkesanan tindakannya.

Untuk mendapatkan lebih banyak info berkenaan Kencing Manis, anda boleh klik
di sini
.

Apakah fungsi insulin?

Apa itu insulin
?
Insulin dihasilkan oleh
 pankreas dan ia merupakan hormon yang penting untuk mengawal gula darah.

Insulin
 merangsang sel untuk menggunakan gula dalam darah.

Jika kesan insulin pada sel tidak lagi berkesan atau tahap insulin menurun, gula tidak akan diproses dengan baik untuk kegunaan sel seperti yang sepatutnya.

Kesannya,
gula dalam darah
 berpotensi untuk meningkat dengan mendadak.

Apabila pankreas mengesan peningkatan gula dalam darah, ia akan menghasilkan lebih banyak
insulin
 untuk menurunkan gula darah tersebut.

Tetapi lama-kelamaan, sel-sel yang menghasilkan insulin akan menjadi kurang berkesan dan rosak.

Oleh itu, adalah perlu untuk penghidap diabetes cuba mengelakkan situasi di mana kesan
insulin
 tidak lagi berkesan dengan baik.

Jangan risau, selain peranan insulin, kami juga akan menerangkan kepada anda  tentang gaya hidup dan tabiat pemakanan yang akan menjadikan insulin lebih berkesan dalam badan.

Ini kaedah untuk tingkatkan keberkesanan insulin

Selepas anda tahu fungsi insulin, anda juga perlu tahu sedikit sebanyak perkara yang boleh meningkatkan keberkesanan fungsi hormon insulin.

Antara perkara-perkara tersebut ialah:

#1. Bersenam setiap hari

Aktiviti fizikal
 yang dilakukan dengan kerap adalah salah satu cara untuk menjadikan insulin lebih berkesan.

Tujuannya adalah untuk menggunakan lebih banyak gula dalam darah melalui otot ketika bersenam. Bersenam juga meningkatkan kesan insulin dalam badan.

Oleh itu, sama ada anda menghidap diabetes atau tidak, anda perlu bersenam secara teratur selama sekurang-kurangnya setengah jam setiap hari.

#2. Turunkan berat badan

Berat badan berlebihan dan pengumpulan lemak di sekitar perut dan pinggang boleh mengurangkan keberkesanan
insulin
 dan meningkatkan risiko diabetes jenis 2.

Menurut kajian, jika anda boleh mengurangkan berat badan anda sebanyak 5-7%, fungsi insulin akan menjadi lebih berkesan dan risiko diabetes akan berkurangan sebanyak 50%.

#3. Makan buah-buahan dan sayur untuk tingkatkan fungsi insulin

Banyak
buah-buahan
 dan sayur-sayuran yang kaya dengan antioksidan boleh membantu melindungi sel daripada radikal bebas.

Kajian menyatakan bahawa makan lebih banyak sayur-sayuran menjadikan kesan insulin meningkat.

#4. Elakkan makanan yang diproses

Makanan yang diproses biasanya mengandungi lemak trans dan gula yang tinggi. Lemak trans tidak begitu berkhasiat dan boleh menyebabkan pelbagai penyakit.

Menurut kajian, walaupun snek yang diproses memiliki rasa yang enak, tetapi ia tidak mempunyai kandungan nutrisi yang penting selain boleh meningkatkan
gula dalam darah
.

Ia juga mengurangkan keberkesanan insulin.

#5. Makan lebih banyak serat

Serat bukan sahaja membantu melancarkan pergerakan saluran gastro usus, tetapi juga membantu dalam keberkesanan fungsi insulin.

 Serat larut air khususnya, boleh menggalakkan pertumbuhan bakteria berfaedah dalam saluran usus.

 Bakteria baik ini dikaitkan dengan
keberkesanan insulin
.

#6. Kurangkan pengambilan karbohidrat

Karbohidrat adalah punca utama peningkatan paras gula dalam darah.

Ini kerana,
karbohidrat
 yang masuk ke dalam badan akan dipecahkan menjadi gula.

 Lebih banyak karbohidrat yang anda ambil, maka paras gula darah juga akan meningkat naik.

Apabila gula darah meningkat, keberkesanan insulin mungkin berkurangan.

#7. Tidur dengan cukup

Kurang tidur
 boleh meningkatkan risiko pelbagai penyakit.

Kesan insulin juga mungkin akan berkurangan, terutamanya bagi mereka yang tidak mendapat tidur malam yang panjang.

Setiap orang perlu tidur sekurang-kurangnya 8 jam sehari untuk mendapat kesan insulin yang sepenuhnya.

#8. Kurangkan stres dan tekanan

Tekanan atau stres boleh menjejaskan keupayaan tubuh untuk menyimpan dan menggunakan gula.

Hormon yang dikeluarkan
semasa stres
 akan memecahkan gula yang disimpan dalam badan dan memasuki aliran darah.

Biasanya, badan hanya menghasilkan tenaga apabila diperlukan.

Tetapi jika terdapat tekanan berterusan, paras gula akan meningkat secara perlahan-lahan, yang kemudiannya mendorong kepada kekurangan insulin.

Kesimpulan

Cara-cara meningkatkan keberkesanan insulin seperti di atas ini bukan sahaja terpakai kepada penghidap diabetes, tetapi juga mereka yang tidak mempunyai diabetes.

Ini kerana, jika keberkesanan insulin menurun dalam kalangan individu yang normal, maka dia akan mula mendapat diabetes.


Minggu 4

Perkembangan bayi

Perkembangan bayi dalam kandungan

Anda sekarang akan memasuki minggu keempat kehamilan. Bayi anda sekarang dalam saiz biji popi, iaitu lebih kurang 2 mm. Pada waktu ini bayi anda secara teknikalnya dipanggil embrio. Sewaktu fasa perkembangan ini, sel mula berkembang dalam semua organ penting bayi: otak, jantung, paru-paru, organ dalaman. Tangan dan kaki juga akan mula terbentuk. Untuk menyediakan perlindungan,
amniotic sac
 dan
yolk sac
 akan mula terbentuk di sekitar embrio.
Yolk sac
 akan menyediakan darah dan membantu memberikan nutrien kepada embrio sehinggalah plasenta mengambil alih tugas tersebut. Bayi anda sekarang mempunyai 3 lapisan berbeza: bahagian dalam (endoderm), bahagian tengah (mesoderm) dan bahagian luar (ectoderm). Bahagian dalam akan membentuk sistem pencernaan, hati dan paru-paru sementara bahagian tengah akan membentuk jantung, organ kelamin, tulang, buah pinggang, dan otot. Bahagian luar akan bertukar menjadi sistem saraf, rambut, kulit dan kuku bayi anda.

Perubahan hidup & tubuh badan

Bagaimanakah perubahan badan saya?

Pada minggu ini embrio akan menempel pada uterus, atau dipanggil implantasi.

Setelah ditempel, janin akan menghasilkan hormon dipanggil human chorionic gonadotropin (HCG), yang membantu mengekalkan lapisan uterus dan juga menghantar isyarat kepada ovari supaya berhenti mengeluarkan telur setiap bulan, lantas menyebabkan haid bulanan anda terhenti. Sesetengah wanita mungkin mengalami sedikit kekejangan dan titisan darah sewaktu minggu ini semasa implantasi berlaku, dan mereka mungkin menyangkakan ini sebagai darah haid disebabkan waktu keluarnya pada sekitar waktu diramalkan haid.

HCG ialah hormon yang diukur dalam ujian kehamilan. Minggu ini ujian kehamilan kemungkinan besar dapat mengesan kehamilan anda! HCG juga menyebabkan simptom kehamilan yang akan kelihatan pada minggu ini. Anda mungkin berasa penat, kebas atau sakit dada, loya. Simptom ini boleh disalah anggap sebagai haid. Tetapi jika sehingga hujung minggu ini, haid anda tidak berlaku, maka kehamilan anda telah berlaku!

Apakah yang perlu saya beri perhatian?

Anda mungkin tertanya-tanya jika anda mengalami simptom awal kehamilan. Antara tanda-tanda yang menunjukkan anda mungkin hamil ialah:

Payudara yang lembut, sakit dan bengkak:
 Ramai wanita merasa sakit seperti sakit ketika haid tetapi lebih teruk.

Penat
: Anda mungkin merasa penat dengan dramatik. Peningkatan kadar hormon progesteron dan percubaan memastikan kehamilan akan membuatkan anda merasa seperti berjalan berlebihan selepas kerja yang memenatkan.

Kerap buang air kencing:
Sejurus sahaja anda hamil, anda mungkin akan mendapati diri anda sering pergi ke tandas.

Sensitif pada bau
: Ramai wanita hamil merasa sensitif pada bau. Ini mungkin kesan sampingan peningkatan estrogen yang meningkat dengan mendadak dalam badan anda.

Hilang selera
: Pada masa ini, anda memuntahkan makanan lebih banyak daripada mengidam makanan. Anda mungkin tiba-tiba merasakan makanan yang anda sukai tidak lagi sesuai dengan tekak anda.

Loya atau muntah:
 Rasa loya
(morning sickness)
 kebiasaannya tidak berlaku dalam tempoh beberapa minggu kehamilan. Bagaimanapun, sesetengah wanita mungkin sudah mula merasa loya.

Suhu tinggi
: Jika anda lakarkan suhu badan anda pada graf dan menunjukkan ketinggian suhu selama 18 hari, anda berkemungkinan besar hamil.

Pendarahan atau titisan darah:
Sesetengah wanita akan mendapat tompok merah atau merah kecoklatan sekitar waktu haid. Jika anda mengalami kesakitan dengan pendarahan tersebut, hubungi doktor anda secepatnya kerana ini mungkin merupakan tanda kehamilan ektopik.

Jika anda mengalami sebarang simptom, anda boleh memastikannya dengan ujian kehamilan. Ujian kehamilan boleh dilakukan seawal hari pertama anda terlepas haid.

Pertemuan dengan doktor

Apa yang harus saya maklumkan pada doktor?

Maklumkan doktor jika anda mengalami tanda dan simptom kehamilan. Jika anda risau tentang sebarang perubahan pada badan anda, doktor anda adalah orang terbaik yang dapat
membantu anda. Ini ialah masa yang sesuai untuk menemui doktor OBGYN (doktor yang khusus dalam kehamilan dan bersalin) yang sesuai dengan anda. Doktor OBGYN anda akan menyambut kelahiran bayi anda. Adalah penting untuk menemui doktor yang anda sukai dan pastikan doktor tersebut sentiasa dimaklumkan dengan keadaan anda.

Apakah ujian yang perlu saya tahu?

Satu-satunya ujian yang perlu anda ketahui ialah ujian kehamilan. Jika anda tidak menggunakannya minggu lepas, ini ialah masa yang baik untuk mencubanya sekarang.

Ujian kehamilan ini mungkin mengelirukan untuk dibaca. Keputusannya mungkin tidak jelas bagi sesetengah orang. Anda juga mungkin perlu menguji beberapa kali untuk memastikan keputusannya.

Kesihatan & keselamatan

Apakah yang perlu saya tahu untuk kesihatan dan keselamatan semasa hamil?

Wanita hamil tidak boleh menderma darah. Secara teorinya, menderma darah sewaktu hamil boleh menyebabkan anemia disebabkan pengurangan zat besi. Tambahan pula proses derma darah belum dibuktikan selamat untuk wanita hamil. Jadi, penganjur program derma darah kebiasaannya tidak membenarkan wanita hamil menderma darah. Wanita yang baru sahaja melahirkan anak juga tidak patut mendermakan darah. Persatuan Bulan Sabit Merah menyarankan anda menunggu sehingga 6 minggu selepas kelahiran. Selepas tempoh tersebut, anda boleh menderma darah walaupun sedang menyusu badan.

Kebanyakan wanita yang pernah hamil boleh mendermakan darah tetapi bagi sesetengah wanita, kehamilan mungkin menjejaskan keupayaan mendermakan platelet. Darah daripada sesetengah wanita yang mempunyai antibodi tertentu boleh menyebabkan komplikasi kepada pesakit yang menerima darah. Pusat pendermaan darah boleh menguji kandungan antibodi dalam darah anda sebelum membenarkan anda menderma platelet.

Jom lihat bagaimaa bayi anda membesar dalam minggu ke-5!


Dari Rasa Lesu, Terus Jadi Segar! Ini Dia 8 Makanan Yang Akan Buat Anda Kekal Bertenaga

Pernah tak anda rasa lesu dan penat walau baru sahaja selesai makan? Tapi, bukankah makanan penambah tenaga?

Ini mungkin terjadi kerana makanan yang diambil cenderung tinggi karbohidrat, terutama dari gula atau kafein.

Makanan-makanan bergula dan berkafein ini mungkin
 mempunyai kalori yang banyak
 untuk membekalkan tenaga, namun ia hanyalah bersifat sementara.

Untuk makan makanan penambah tenaga, anda memerlukan nutrien-nutrien yang tertentu. Dengan pengambilan nutrien yang betul, tubuh anda akan menggunakannya untuk menghasilkan tenaga pada tahap sel.

Beberapa nutrien penghasil tenaga ini termasuk:

Vitamin B

Karnitin

CoQ10

Creatine

Zat besi

Magnesium

Protein

Potasium

Makanan penambah tenaga untuk atasi keletihan

Secara umumnya, makanan yang dapat membantu meningkatkan tahap tenaga adalah makanan segar berbanding yang diproses dan mereka cenderung kaya dengan nutrien penting.

Beberapa contoh makanan tersebut merangkumi:

#1 Telur

Sebiji telur mengandungi banyak nutrisi. Menurut Jabatan Pertanian Amerika Syarikat (USDA), telur mengandungi 7 gram protein.

Ia juga menyediakan 4% pengambilan kalsium harian yang disyorkan dan 6% daripada pengambilan vitamin A yang disyorkan.

Telur juga merupakan sumber lemak
. Menurut
National Institute on Aging
, lemak membekalkan tenaga dan membantu tubuh menyerap vitamin dengan baik.

#2 Pisang

Pisang juga adalah sumber kalium, serat, dan karbohidrat yang baik. Gabungan karbohidrat dan serat ini memberikan sumber tenaga yang tahan lama.

Menurut satu kajian kecil, penunggang basikal terlatih yang makan pisang mempunyai bekalan tenaga yang sama dengan mereka yang minum minuman tenaga semasa percubaan berjarak 47 batu.

Para penyelidik menyimpulkan bahawa pisang adalah sumber tenaga yang baik, terutama sebelum dan dalam jangka masa latihan yang panjang.

#3 Badam

Tahukah anda, badam kaya dengan nutrien seperti lemak, serat, dan protein? Kedua-dua protein dan lemak akan memberikan rasa kenyang dan dapat membantu meningkatkan tahap tenaga seseorang.

Selain itu, badam juga mengandungi vitamin E dan magnesium serta sesuai dibuat sebagai makanan ringan petang.

#4 Tembikai

Tembikai adalah sumber penghidratan yang hebat. Menurut
Agricultural Marketing Resource Center
, buah ini terdiri daripada 92% air dan mengandungi vitamin C, vitamin A, dan banyak nutrien lain.

Masalah kekeringan mampu meningkatkan perasaan keletihan. Walau bagaimanapun, tinjauan dari tahun 2010 menunjukkan penghidratan yang betul dapat meningkatkan kewaspadaan mental dan kesejahteraan tubuh badan.

#5 Minuman tanpa kafein

Minuman berkafein yang diambil secara bersederhana adalah bagus, dan terbukti mempunyai beberapa manfaat kesihatan.

Namun, ia hanya bertindak sebagai
stimulant
kepada tenaga yang diperlukan, dan tidak berkesan dalam jangka masa panjang.

Sekiranya anda ingin mendapatkan manfaat sepenuhnya, pilih kopi hitam atau teh tanpa gula. Soda dan minuman bertenaga dipenuhi dengan gula halus yang membawa kepada masalah kesihatan lain sekiranya diambil berlebihan.

#6 Air

Seperti yang diketahui oleh orang ramai,
 minum air adalah sangat penting
 untuk tubuh berfungsi pada tahap yang optimum.

Walaupun air tidak memberikan tenaga dalam bentuk kalori, ia dapat membantu memudahkan proses pengaliran dalam badan.

Cuba banyakkan minum air kosong sepanjang hari, dengan menggantikan pengambilan air bergula seperti soda, kopi, dan lain-lain.

Perubahan sederhana ini dapat memberikan perbezaan besar, dan badan anda pasti akan menghargainya!

#7 Biji chia

Biji chia juga kaya dengan serat
 dan nutrien-nutrien penting. Sebagai contoh, 1 auns biji chia mengandungi 4 gram protein, 11 gram serat, dan 9 gram lemak.

Selain itu, serat berguna untuk mencegah daripada berlakunya lonjakan gula darah sekitar waktu makan.

Ini kerana perubahan kadar gula darah yang cepat adalah kemungkinan yang menyumbang kepada keletihan.

#8 Oat

Oat juga bersifat tinggi serat dan mempunyai karbohidrat kompleks.

Tubuh dengan mudah akan menguraikan karbohidrat halus dan menggunakannya untuk memberi peningkatan tenaga jangka pendek. Gula adalah salah satu contoh karbohidrat halus.

Walau bagaimanapun, karbohidrat kompleks lebih sukar bagi tubuh untuk dipecah. Ini menjadikan mereka sumber tenaga yang lebih tahan lama.

Makanan dan minuman yang harus dielakkan

Sebilangan makanan serta minuman terutamanya jenis yang diproses boleh meningkatkan perasaan letih dan lesu.

Sebagai contoh,
 makanan yang tinggi gula
 hanya dapat membekalkan tenaga buat sementara waktu, tetapi
energy boost
ini sering menyebabkan penurunan tenaga secara mendadak kemudiannya.

Contoh makanan dan minuman yang boleh meningkatkan keletihan sepanjang hari termasuk:

Makanan bergula, seperti pencuci mulut

Roti putih

Minuman berkafein tinggi

Makanan yang banyak diproses, seperti kerepek kentang

Petua-petua diet untuk mengekalkan tenaga

Terdapat juga beberapa strategi berkaitan diet yang boleh dicuba untuk membantu mengekalkan tahap tenaga terutamanya pada siang hari. Ia termasuklah:

Elak daripada
skip
makanan

Makan makanan ringan petang atau pagi, seperti badam, jika tahap tenaga merosot

Berpegang pada pengambilan kalori harian yang disyorkan

Kekal hidrat dengan air atau minuman berkhasiat lain

Walau bagaimanapun, lain orang, lain cara badan bertindak balas terhadap strategi di atas, dan sesuatu perkara yang berkesan untuk seseorang tidak semestinya baik untuk orang lain.

Kaedah-kaedah semula jadi untuk mengatasi keletihan

Melakukan perubahan gaya hidup juga dapat membantu mengatasi masalah keletihan sepanjang hari.

Contohnya seperti bersenam, ini kerana melakukan aktiviti senaman secara berkala mampu meningkatkan stamina badan dan mengekalkan tenaga yang diperlukan oleh badan.

Tambahan itu,
National Sleep Foundation
turut menjelaskan bahawa
 tidur malam yang mencukupi
 membantu tubuh dengan:

Mengawal suhu

Mengekalkan selera makan yang sihat

Menjaga ketahanan badan yang kuat

Mengatur tahap hormon

Di samping itu, menguruskan tekanan adalah cara lain untuk mengatasi masalah keletihan. Lama-kelamaan, tekanan yang kronik boleh memberikan kesan negatif kepada kesihatan.


Gangguan Ketergantungan Skrin Merosakkan Otak Kanak-kanak!

Gangguan ketergantungan skrin (SDD) adalah satu cabaran baru bagi neurologi kanak-kanak. Pembangunan neurologi kanak-kanak dipengaruhi oleh pengalaman mereka.
Pelbagai aktiviti skrin memberi kesan terhadap struktur dan fungsi otak.

Zaman kanak-kanak adalah masa perubahan yang ketara dalam struktur anatomi otak dan sambungannya. Terdapat bukti empirikal bahawa pendedahan yang meluas pada permainan video semasa kanak-kanak mungkin membawa kepada perubahan neuro adaptasi dan perubahan struktur di kawasan saraf yang berkaitan dengan ketagihan.

Apa itu gangguan ketergantungan skrin?

Menurut penyelidikan baru, SDD adalah gangguan yang berpotensi menyebabkan insomnia, sakit belakang, pertambahan atau penurunan berat badan, masalah penglihatan dan sakit kepala. Ia juga boleh membawa kepada pemakanan yang lemah.

Menurut alhli psikologi, Dr. Aric Sigman dalam Journal of the International Child Neurology Association, wujud perkaitan antara SDD seperti Gangguan Ketagihan Internet dan polimorfisme neurogenetik tertentu, tisu saraf yang tidak normal dan fungsi saraf.

Menurutnya, ada kemungkinan pendedahan rutin yang intensif terhadap aktiviti skrin tertentu semasa peringkat perkembangan saraf neural mengubah ekspresi gen yang menghasilkan perubahan struktur, snaptik dan fungsi dalam otak yang sedang berkembang.

Istilah ketagihan sering digunakan bagi menggambarkan penglibatan kanak-kanak dalam pelbagai jenis aktiviti skrin. Antara kalsifikasi lain SDD yang berkaitan ketergantungan skrin adalah:

Gangguan ketagihan Internet

Gangguan Permainan Internet

 Penggunaan internet yang bermasalah

Penggunaan internet yang kompulsif

Penggunaan permainan video patologi

Ketagihan permainan video

Penggunaan teknologi patologi

Ketagihan permainan dalam talian

Ketergantungan telefon bimbit

Ketagihan laman rangkaian sosial

Ketagihan Facebook

Ketagihan pornografi internet

Simptom SDD

Jika kanak-kanak menghabiskan kebanyakan masa mereka di hadapan skrin, mereka mungkin mengalami simptom berikut.

Keasyikan /leka

Simptom menyendiri

Meningkatkan toleransi

Kegagalan menghentikan atau mengurangkan aktiviti skrin

Hilang minat terhadap aktiviti luar

Berterusan/berlarutan walaupun akibat negatif

Tipu mengenai tempoh penggunaan

Guna untuk elakkan mood buruk

Kecenderungan kanak-kanak terhadap SDD

Satu kajian 2015 mendapati bahawa hampir 12% dari remaja Amerika yang bermain permainan video adalah permain video patologi. Walaupun bermain permainan video tidak memerlukan sebarang ketagihan atau penggunaan bahan kimia. Kata para penyelidik, ia boleh menyebabkan simptom ketagihan seperti yang dinyatakan di atas.

Menurut Dr George Lynn, kira-kira 80% masalah pesakitnya akibat daripada bermain permainan video, memanipulasi aplikasi, menonton video dalam talian atau menggunakan media sosial secara berlebihan. Penggunaan media skrin pada waktu siang dan malam yang tidak terkawal telah membawa kepada sindrom keperibadian.

Tempoh penggunaan skrin bagi kanak-kanak

Menurut pakar kesihatan,bagi kanak-kanak yang berusia lebih muda daripada 18 bulan, penggunaan telefon mudah alih harus diawasi dengan ketat. Untuk kanak-kanak lebih berusia yang berumur di bawah 2 tahun, sedikit masa skrin harus dibenarkan. Manakala kanak-kanak antara umur 2 dan 5 tahun tidak boleh dibenarkan waktu skrin selama lebih daripada satu jam.

Pakar mengesyorkan masa skrin untuk kanak-kanak sekolah di antara satu hingga dua jam, yang juga di bawah pengawasan ibu bapa. Pastikan anak anda menggunakan skrin mudah alih secara sederhana dan jika anda melihat sebarang perubahan aneh dalam anak anda, rujuk kepada pakar.


Lelaki Botak Dikatakan Berisiko Alami Sakit Jantung, Semak Fakta Ini Untuk Tahu!

Kajian terbaru menunjukkan bahawa lelaki botak mungkin mempunyai risiko penyakit jantung yang lebih tinggi. Mujurlah ini hanya melibatkan masalah botak di bahagian atas kepala sahaja.

Mereka yang mempunyai
rambut menipis
 boleh merasa yakin bahawa anda tidak mempunyai risiko.

Baca selanjutnya untuk lebih penjelasan.

Untuk mendapatkan lebih banyak info tentang Kesihatan Jantung, sila dapatkannya

di sini.

Lelaki botak yang lebih muda menghadapi risiko yang lebih tinggi

Penyelidikan tersebut berdasarkan kajian yang dijalankan tentang kaitan lkebotakan pada lelaki dan penyakit
jantung koronari.

Tiga daripada kajian tersebut memantau kesihatan
lelaki botak tengah
 selama 11 tahun.

Kaum lelaki
dengan masalah kebotakan yang banyak telah dilaporkan mempunyai 32% peningkatan risiko mendapat penyakit arteri koronari berbanding mereka yang mempunyai rambut penuh.

Penilitian terhadap kumpulan umur di bawah 55-60 tahun mendedahkan penemuan mengejutkan:
kebotakan meluas
 pada lelaki cenderung mengalami 44% risiko penyakit arteri koronari yang lebih tinggi.

Secara umumnya, kaum adam dengan masalah kebotakan didapati mempunyai 70% peningkatan risiko masalah jantung.

Sementara itu, peratusan bagi mereka dalam kumpulan umur yang lebih muda adalah 84%.

Hubungan antara risiko penyakit jantung dan kebotakan teruk

Penyelidik percaya tahap kebotakan seorang lelaki mungkin berkait dengan risiko terhadap penyakit arteri koronari. Bagaimanapun, ini hanya benar jika botak di atas kepalanya.

Walaupun risiko meningkat sebanyak 48% dengan kebotakan atas kepala yang lebih menyeluruh, mereka yang mempunyai kebotakan atas kepala sederhana mengalami 36% peningkatan risiko dan mereka yang mengalami kebotakan atas kepala ringan hanya 18% lebih cenderung untuk mendapat penyakit jantung.

Tiada perbezaan yang ketara dilaporkan dalam kes-kes mereka yang rambutnya menipis.

Baca juga:

Apakah sebab-sebab di sebalik kaitan ini?

Terdapat banyak teori mengenai bagaimana
rambut lelaki botak
 mungkin boleh dikaitkan dengan risiko penyakit jantung.

Penyelidik menjelaskan bahawa kebotakan boleh menjadi tanda amaran keradangan kronik, sensitiviti meningkat kepada testosteron, atau
rintangan insulin
 (kemungkinan diabetes), semua yang boleh menyumbang kepada masalah jantung.

Adakah rambut botak patut dirisaukan?

Walaupun penemuan ini menarik, rambut botak sebenarnya tidaklah begitu merisaukan berbanding saiz
pinggang seseorang
.

Adalah lebih baik untuk tidak begitu risau kerana bukti-bukti berikut tidak cukup untuk mencadangkan hubungan sebab dan akibat antara botak dan penyakit jantung.

Jika
anda botak
, anda mungkin mempunyai kemungkinan lebih tinggi untuk mendapat masalah jantung. Tetapi itu tidak bermakna anda pasti akan mempunyai penyakit jantung.

Kaitannya mungkin hanya faktor yang sama. Walaupun lelaki dengan masalah kebotakan tidak perlu terkejut dengan penemuan itu, mereka perlu menjalani pemeriksaan yang lebih teliti untuk
keadaan kardiovaskular
, terutamanya jika masih muda.

Jika terdapat sebarang keraguan mengenai keadaan diri, berundinglah dengan doktor bagi mendapatkan lebih kepastian.

#modernmustache #modernbeard


Selain Kuning Dan Putih, Ada 4 Warna Lain Susu Badan Ibu, Jangan Terkejut!

Biasanya kita akan melihat warna susu ibu berwarna putih, kuning atau krim kebiruan. Tetapi jangan terkejut kerana susu badan juga boleh menjadi warna lain.

Bergantung kepada apa yang anda makan atau minum, susu badan juga boleh berwarna hijau atau merah jambu, bahkan ia boleh menjadi warna coklat.

Jadi apakah warna
susu badan
 yang normal? Bagaimana pula warna tanda susu ibu basi ya? Teruskan membaca perkongsian ini untuk mengetahui lebih lanjut mengenainya.

Untuk mendapatkan lebih banyak info tentang Keibubapaan, sila dapatkannya
di sini.

Peringkat warna susu ibu

Dalam beberapa minggu pertama selepas
melahirkan bayi
, susu badan akan berubah dengan cepat. Bukan sahaja dalam komposisi dan jumlahnya, tetapi juga melibatkan warnanya.

Jadi susu badan yang normal berwarna apa? Berikut adalah perubahan normal dalam warna susu badan:

Kolostrum

Kolostrum adalah susu ibu pertama yang dihasilkan badan. Jumlah yang dihasilkan adalah sedikit, tetapi ia pekat dan berkhasiat tinggi.

Walaupun ada kalanya kolostrum berwarna jernih dan cair, namun ia lebih kerap berwarna kuning atau oren dan pekat. Paras beta-karotena tinggi
dalam kolostrum
 memberikan warna kuning gelap atau oren.

Warna susu ibu peralihan

Selepas beberapa hari pertama kolostrum, pengeluran susu ibu meningkat dan badan akan mula menghasilkan susu peralihan.

Dalam tempoh peralihan dua minggu ini, warnanya biasa berubah daripada kuning kepada putih apabila susu mula dihasilkan.

Susu matang

Selepas dua minggu, badan mencapai peringkat susu matang – ia berubah berdasarkan jumlah lemak yang terkandung di dalamnya.

Di sini anda akan dapat mengenali
perbezaaan susu ibu cair dan pekat
:

Foremilk

Secara umumnya, susu matang yang mula mengalir keluar daripada payudara pada permulaan sesi penyusuan atau pam, ia lebih cair dan lebih rendah lemak.

Susu ini biasanya dikenali sebagai
foremilk
 dan cenderung berwarna kebiruan disebabkan kandungan elektrolit tinggi.

Hindmilk

Semasa
sesi penyusuan
 atau mengepam susu diteruskan,
kandungan lemak
 dalam susu akan meningkat.

Apabila lemak bertambah, susu ibu bertukar menjadi susu berkrim yang disebut
 hindmilk
 – ia biasanya berwarna putih atau kuning dan lebih pekat.

Perubahan warna susu ibu lain dan maksudnya

Makanan, herba, suplemen pemakanan dan ubat-ubatan tertentu boleh mengubah warna susu badan. Bahan tambahan ini juga boleh menjejaskan
warna air kencing
 ibu dan bayi.

Ia mungkin mengejutkan dan menakutkan untuk dilihat, tetapi ini adalah perkara biasa untuk berlaku perubahan dalam warna susu badan ibu. Dalam kebanyakan kes, ia adalah tidak berbahaya.

Berikut beberapa perubahan warna yang boleh berlaku:

Susu hijau

Rona hijau dalam susu mungkin terhasil selepas anda mengambil makanan hijau atau yang
mengandungi pewarna
 hijau.

Antara jenis makanan yang boleh menyebabkan susu berubah hijau adalah pengambilan banyak sayuran hijau seperti bayam atau rumpai laut, menambah herba atau
suplemen vitamin
 tertentu dalam diet.

Warna susu ibu merah jambu, oren dan merah

Susu ibu juga boleh berwarna merah jambu, jingga atau merah selepas makan makanan dengan warna ini secara semula jadi atau selepas makan atau minum yang mengandungi pewarna merah, kuning atau oren.

Ubi bit, soda oren dan minuman buah merah atau sayur oren seperti
lobak merah
, boleh menyebabkan susu bertukar warna.

Sumber: Instagram mommy.labornurse

Warna coklat berkarat, merah darah

Jika terdapat darah dalam payudara dan masuk ke saluran susu, susu badan mungkin berwarna coklat, oren gelap atau warna karat.

Jika susu ibu tampak seperti air kotor daripada paip lama berkarat, ia dikenali sebagai sindrom paip berkarat (
rusty pipe syndrome
).

Darah juga boleh masuk ke dalam susu jika puting luka. Usah panik! Penyusuan boleh diteruskan macam biasa dan usah dibuang susu yang telah dipam. Sedikit darah dalam susu ibu tidak
membahayakan bayi.

Dalam kebanyakan kes, ia akan hilang dengan sendirinya dalam tempoh beberapa hari. Tetapi jika berlanjutan, lakukan pemeriksaan doktor.

Warna susu ibu hitam

Selain
warna susu kuning,
 ia juga boleh berwarna hitam. Ia dikaitkan dengan pengambilan antibiotik Minocin – juga punca
kulit menjadi gelap
. Penggunaan Minocin amat tidak digalakkan semasa menyusu.

Warna tanda susu ibu basi

Akan berlaku perubahan warna ke jika susu ibu basi? Seperti
susu lembu
 biasa, warna tanda susu ibu basi sukar untuk dikenal pasti melainkan dengan 5 tanda ini:

Rasa masam

Pernah bau susu ibu tak? Jika pernah, anda pasti mengetahui susu ibu ada sedikit bau. Bahkan, selepas dibekukan ia juga mungkin berbau tengik kerana enzim lipase memecahkan lemak dalam susu.

Sudah tentu, ini cara untuk mengetahui sama ada
susu badan dipam
 masih dalam keadaan elok atau basi dengan merasainya sendiri. Susu ibu yang basi akan terasa masam.

Baca juga:

Susu berketul

Susu beku apabila disejukkan, akan terpisah lapisan antara lemak dan airnya. Tetapi
setelah dipanaskan
 dengan cara yang betul, lapisan ini akan bercampur kembali.

Pun begitu, jika ia masih berketul dan tidak bercampur, itu mungkin petanda susu tersebut sudah basi dan rosak.

Akhir kata

Kini anda sudah mengetahui perbezaan
jenis warna susu ibu
 boleh berlaku disebabkan makanan atau minuman yang diambil.

Biasanya ia tidak perlu dirisaukan. Namun jika anda mempunyai pertanyaan, berundinglah dengan doktor bagi mendapatkan lebih kepastian.


Pertama Kali Ada Anak Kecil? Ini 4 Cara Yang Betul Untuk Mengangkat Bayi Baru Lahir!

Pertama kali bergelar ibu bapa
 pasti menimbulkan rasa debaran dan teruja apatah lagi jika ini kali pertama anda ingin menggendong bayi sendiri.

Walaupun anda telah biasa memegang bayi
, namun perasaannya pasti berbeza apabila memegang bayi sendiri, tambahan pula memegang bayi baru lahir.

Badan bayi baru lahir masih belum kuat, jadi anda perlu tahu cara mengangkat bayi baru lahir yang betul!

Cara mengangkat bayi baru lahir menggunakan kaedah dakapan

#1. Tenang dan yakin sebelum mengangkat bayi

Lazimnya, bayi akan rasa jika anda tidak selesa untuk memegangnya.

Jadi, keyakinan adalah kunci penting sebelum anda
 mengangkat dan membawa bayi ke dakapan anda
 untuk pertama kalinya.

Angkat bayi dengan berhati-hati, namun ingat bahawa badan bayi tidak selemah mana yang anda fikirkan.

#2. Pegang kepala baby menggunakan sebelah lengan dan pegang bahagian bawah tubuh menggunakan sebelah lengan lagi

Kepala bayi baru lahir
 adalah bahagian yang paling berat antara bahagian tubuh lain, jadi anda perlu lebih berhati-hati semasa memegang kepala dan lehernya.

#3. Bawa baby dekat dengan dada supaya dia boleh merehatkan kepalanya pada dada

Bayi juga akan rasa tenang dan selesa apabila dapat mendengar denyutan jantung anda.

Ketika ini, sebelah tangan dan lengan anda (tidak kira kanan atau kiri, mengikut mana yang anda selesa) mestilah menyokong berat badan bayi, sementara sebelah tangan lagi menyokong kepala dan leher bayi.

Cuma, pastikan muka bayi tidak menutup dada anda kerana
dikhuatiri boleh membuatkan dia sukar bernafas
.

Posisi kepala bayi perlu lebih tinggi daripada bahagian lain tubuhnya.

#4. Nikmati
 bonding
 dengan bayi

Memegang dan mendakap bayi akan menyuntik satu perasaan halus yang menenangkan antara ibu dan si manja.

Dalam pada anda menggendongnya, anda boleh mendodoikan bayi dengan zikir ataupun lagu
lullaby.

Jika anda ingin menukar tangan semasa memegang bayi, pastikan sebelah tangan anda berada di bawah kepala bayi
sementara anda menukar posisi si manja
.


Bukan Saja-saja! Menangis, Moody @ Marah Ketika Haid Itu Bersebab! Tapi Jangan Buat Alasan Pula Ya!

Adakah anda berasa serabut atau sedih sekitar waktu haid? Sesetengah wanita mendapati mereka
mudah marah, menangis, atau campuran kedua-duanya, dek kerana perubahan mood.

Menstruasi dan ovulasi menimbulkan perubahan hormon sepanjang bulan.

Turun naik hormon mampu memberi impak emosi yang ‘huru-hara’ selama beberapa minggu sebelum haid.

Untuk makluman, perkara ini selalunya merupakan sebahagian daripada sindrom pramenstruasi (PMS).

Emosi perempuan ketika haid, normalkah?

Sehingga 75% wanita mengalami simptom PMS pada tahap yang berbeza-beza, menjadikannya bersifat unik. Bukan setakat emosi, faktor fizikal juga boleh terkesan.

Oleh itu, jika anda berasa tertekan, cemas, mudah marah, atau menangis, lebih-lebih lagi dalam tempoh beberapa hari pertama haid, ketahuilah bahawa anda tidak bersendirian.

Boleh dikatakan kebanyakan wanita mengalaminya, termasuklah mereka yang tidak mengalami simptom PMS lain.

Mengapa emosi perempuan ketika haid berlaku?

Walau bagaimanapun, punca sebenar di sebalik emosi kesedihan dan PMS sebelum dan semasa haid anda masih tidak diketahui secara pasti.

Pun begitu, para pakar percaya
penurunan estrogen dan progesteron, yang berlaku selepas ovulasi
, adalah pemicunya.

Hormon-hormon ini mengurangkan pengeluaran serotonin, suatu bentuk neurotransmitter kimia.

Perubahan selera makan

Perubahan selera makan,
craving
makanan bergula atau tinggi karbohidrat adalah perkara biasa, terutamanya dalam kalangan wanita dengan PMS. Tapi, makanan ini boleh memberi kesan buruk kepada emosi perempuan ketika haid.

Menurut kajian tahun 1995, karbohidrat buat sementara waktu meningkatkan tahap serotonin.

Hal ini boleh menjadi jawapan mengapa anda cenderung
mengidam makanan manis
 dalam cubaan untuk menenangkan diri.

Namun, perlu kalian tahu bahawa kesannya hanya sementara dan bahkan boleh menyebabkan perasaan tertekan kembali dengan lebih teruk.

Tahap serotonin rendah

Serotonin, lebih dikenali sebagai bahan kimia yang membuatkan kita berasa bahagia.

Ia bantu mengatur mood, selera makan, dan kemampuan anda untuk
tidur nyenyak
.

Apabila serotonin berapa pada tahap rendah, tidak mustahil perasaan sedih boleh terjadi, walaupun tiada apa pun yang berlaku kepada anda. Masuk akal bukan?

Kualiti tidur yang buruk

Ya, kualiti tidur juga mempengaruhi mood kita. Tahap serotonin yang rendah
menyulitkan kalian untuk mendapatkan rehat yang secukupnya,
 maka anda cenderung untuk kekurangan tidur, keletihan mental dan fizikal.

Tidak memperoleh rehat mencukupi berisiko menyebabkan emosi perempuan ketika haid bertambah celaru.

Malangnya, ia adalah kitaran yang ‘kejam’ dek perasaan sedih atau tertekan yang dialami berupaya mengganggu kesejahteraan diri.

Tidak bersenam

Simptom-simptom PMS lain, seperti sakit dan kekembungan, mungkin membuatkan anda hanya ingin terlantar di atas katil sepanjang hari, apa lagi bersenam, kan?

Pun begitu, gaya hidup tidak aktif juga menyumbang kepada
penurunan mood lantas menjejaskan emosi.

Oleh itu, walaupun anda dalam keadaaan yang kurang selesa, jangan terlampau melayan perasaan itu okey!

Kuatkan semangat, dan kekal produktif agar
emosi
 perempuan ketika haid dapat diuruskan dengan baik.

Apakah cara-cara merawat mood perempuan period?

Kalau hendak diikutkan, perubahan hormon yang dialami hingga menyebabkan perasaan sedih, marah malah menangis ketika haid akan hilang dengan sendiri dalam masa beberapa hari.

Jika tidak, atau sekiranya perasaan sedih anda semakin meluap-luap, berbincanglah dengan doktor. Mereka mungkin boleh memberi ubat yang dapat membantu.

Ini termasuk pil perancang, seperti pil pencegah kehamilan. Kontraseptif akan menghentikan
ovulasi
 dan turun naik hormon, lantas membuatkan wanita berasa lebih stabil.

Selain kontraseptif, anda juga mungkin
diberikan ubat antidepresi
, seperti
selective serotonin reuptake inhibitors
 (SSRI).

Bolehkah saya mencegah emosi perempuan ketika haid?

Depresi yang ringan dan menangis seringkali hilang dengan perubahan diet atau gaya hidup sihat:

Daripada ‘melayan’ tekak yang inginkan sebatang aiskrim, cuba makan ikan berlemak atau makanan lain yang tinggi kandungan asid lemak omega-3. Ia dipercayai mengurangkan perasaan tertekan dan stres

Cuba selitkan
senaman
 atau aktiviti fizikal ke dalam hidup, walaupun anda sedang
alami kekembungan atau senggugut.
 Senaman membantu badan kalian melepaskan bahan kimia endorfin, yang boleh meningkatkan mood

Jika kekembungan menghalang anda daripada bersenam, pastikan untuk mengelakkan makanan masin, yang boleh menyumbang kepada
water retention

Yoga, senaman ini secara semula jadi berfungsi meningkatkan tahap serotonin dan meningkatkan mood gembira. Ia juga membantu mengurangkan tekanan

Sekiranya
insomnia memburukkan lagi simptom
, ubah rutin waktu malam anda untuk menjadikannya lebih kondusif untuk tidur. Perkara yang perlu dicuba, termasuk mematikan peranti elektronik sejam sebelum tidur, dan mengelak kafein pada waktu malam

Aromaterapi juga boleh membantu! Cubalah minyak pati yang diketahui mempunyai kualiti menenangkan, seperti lavender, mawar, dan chamomile


Jangkitan Telinga Tengah

Definisi

Apa itu Jangkitan Telinga Tengah?

Jangkitan telinga (otitis media akut) selalunya merupakan jangkitan bakteria atau virus yang mempengaruhi telinga tengah, ruang yang dipenuhi udara di belakang gendang telinga yang mengandungi tulang bergetar kecil telinga.

Jangkitan telinga sering menyakitkan kerana keradangan dan pembentukan cecair di telinga tengah.

Apakah kebarangkalian Jangkitan Telinga Tengah?

Keadaan ini paling biasa pada kanak-kanak. Menurut Hospital Kanak-Kanak Lucile Packard di Stanford, jangkitan telinga tengah berlaku pada 80 peratus kanak-kanak pada masa mereka mencapai usia tiga tahun. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Jangkitan Telinga Tengah?

Gejala jangkitan telinga tengah adalah:

Kesakitan telinga.

Mudah pedih.

Kesukaran tidur.

Menarik atau menarik di telinga.

Demam.

Cacair  kuning, jernih, atau berdarah dari telinga.

Hilang imbangan badan.

Masalah pendengaran.

Pening dan muntah.

Cirit-birit.

Kurang selera makan

Kesumbatan.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah punca Jangkitan Telinga Tengah?

Terdapat beberapa sebab mengapa kanak-kanak mendapat jangkitan telinga tengah. Biasanya ia sering berpunca dari jangkitan saluran pernafasan awal yang merebak ke telinga. Apabila tiub yang menghubungkan telinga tengah ke pharynx (tiub Eustachian) disekat, cecair akan berkumpul di belakang gegendang telinga. Bakteria selalunya akan membiak di dalam bendalir, menyebabkan sakit dan jangkitan.

Faktor-faktor Risiko

Apakah yang meningkatkan risiko saya kepada Jangkitan Telinga Tengah?

Terdapat banyak faktor risiko jangkitan telinga tengah, antaranya ialah:

Kanak-kanak di antara umur 6 bulan dan 2 tahun lebih mudah terdedah kepada jangkitan telinga kerana saiz dan bentuk tiub eustachia mereka dan kerana sistem imuniti mereka belum berkembang.

Penjagaan kanak-kanak berkumpulan. Kanak-kanak yang dijaga dalam tetapan kumpulan lebih cenderung untuk mendapatkan jangkitan selesema dan telinga berbanding kanak-kanak yang tinggal di rumah kerana mereka terdedah kepada lebih banyak jangkitan, seperti selesema biasa.

Pemakanan bayi. Bayi yang minum dari botol, terutamanya semasa berbaring, cenderung mempunyai jangkitan telinga yang lebih banyak daripada bayi yang diberi susu ibu.

Faktor bermusim. Jangkitan telinga adalah yang paling biasa semasa musim gugur dan musim sejuk apabila selesema dan selesema lazim. Orang yang mengalami alahan bermusim mungkin mempunyai risiko jangkitan telinga yang lebih tinggi semasa jumlah serbuk debunga bermusim tinggi.

Kualiti udara yang lemah. Pendedahan kepada asap tembakau atau pencemaran udara yang tinggi boleh meningkatkan risiko jangkitan telinga.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Jangkitan Telinga Tengah didiagnosis?

Doktor anda terlebih dahulu ingin memastikan mereka mempunyai sejarah perubatan anak anda atau anak anda. Seterusnya, mereka akan melakukan pemeriksaan fizikal. Semasa peperiksaan, doktor akan melihat telinga dan gendang telinga luar menggunakan instrumen yang dinyalakan dipanggil otoskop untuk memeriksa tanda-tanda kemerahan, bengkak, nanah, dan cecair.

Doktor anda mungkin juga menjalankan ujian yang dipanggil Tympanometry untuk menentukan sama ada telinga tengah berfungsi dengan baik. Untuk ujian ini, peranti diletakkan di dalam saluran telinga anda, mengubah tekanan dan membuat gegendang telinga itu bergetar. Ujian ini mengukur perubahan ini dan merekodkannya pada graf. Doktor anda akan mentafsirkan hasilnya.

Bagaimana pesakit Jangkitan Telinga Tengah dirawat?

Ada beberapa cara untuk merawat jangkitan telinga tengah. Doktor anda akan memberi rawatan mengikut umur, kesihatan, dan sejarah perubatan anak anda. Doktor juga akan mempertimbangkan perkara berikut:

Keterukan jangkitan.

Keupayaan anak anda bertindak balas dengan antibiotik.

Pendapat atau keutamaan ibu bapa.

Bergantung kepada keparahan jangkitan, doktor mungkin memberitahu anda bahawa pilihan terbaik adalah merawat kesakitan dan menunggu untuk melihat jika gejala hilang. Ibuprofen atau ubat demam lain adalah rawatan biasa untuk mengatasi rasa sakit.

Gejala yang berpanjangan melebihi daripada tiga hari biasanya bermakna antibiotik diperlukan. Walau bagaimanapun, jika virus menyebabkan jangkitan, antibiotik tidak akan menyembuhkannya.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Jangkitan Telinga Tengah?

Gaya hidup dan kaedah pengubatan sampingan berikut mungkin membantu anda mengatasi  jangkitan telinga tengah:

Cegah selesema dan penyakit lain. Ajar anak-anak anda untuk mencuci tangan dengan kerap dan teliti dan tidak berkongsi perkakas makan dan minum. Ajarkan anak-anak anda untuk batuk atau bersin sambil menutup mulut. Jika boleh, hadkan masa yang diluangkan anak anda dalam penjagaan kanak-kanak berkumpulan. Tempat penjagaan kanak-kanak dengan kanak-kanak yang lebih sedikit boleh membantu. Cuba untuk menjaga anak anda di rumah dan elak menghantar di pusat  penjagaan kanak-kanak atau sekolah apabila mereka sakit.

Elakkan merokok. Pastikan tiada siapa yang merokok di rumah anda. Jauh dari rumah, tinggal di persekitaran bebas rokok.

Menyusu bayi anda. Sekiranya boleh, susukan bayi anda untuk sekurang-kurangnya enam bulan. Susu badan mengandungi antibodi yang boleh memberi perlindungan daripada jangkitan telinga.

Jika anda memberi susu botol, pegang bayi anda dalam kedudukan tegak. Elakkan meletakkan botol dalam mulut bayi semasa dia sedang berbaring. Jangan letakkan botol di buaian dengan bayi anda.

Berbincang dengan doktor tentang vaksinasi. Tanya doktor anda tentang vaksinasi yang sesuai untuk anak anda. Suntikan  bermusim, pneumokokus dan lain-lain vaksin bakteria boleh membantu mencegah jangkitan telinga.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Definisi

Apa itu Sejarah Dan Pemeriksaan Fizikal Untuk Kegagalan Jantung?

Walaupun kegagalan jantung ialah satu sindrom klinikal yang kerap berlaku, terutamanya bagi warga emas, diagnosisnya sering terlepas. Sejarah kilinikal yang teliti sangat penting dan perlu merangkumi bukan sahaja tanda-tanda dan simptom-simptom terkini tapi juga yang menunjukkan kepada sebab khusus kepada sindrom tersebut, seperti penyakit arteri koronari.

Langkah pertama dalam mendiagnosis kegagalan jantung ialah mendapatkan sejarah klinikal yang lengkap. Sejarah perubatan anda termasuk semua berkenaan kesihatan anda yang terkini dan lalu–keadaan yang pernah dan sedang anda hadapi.

Tekanan darah dan kadar degupan jantung pesakit harus direkodkan. Tekanan darah yang tinggi, normal atau rendah mungkin ditemukan. Jangkaan adalah lebih teruk jika pesakit hadir dengan tekanan darah sistolik di bawah 90 ke 100 mmHg tanpa mengambil apa-apa ubat (perencat ACE, penghalang beta atau diuretik).

Mengapa ia dijalankan?

Pemeriksaan untuk kegagalan jantung diperlukan jika anda mengalami sakit dada. Pemeriksaan fizikal adalah bahagian biasa dalam hampir setiap sesi bersama doktor berkenaan masalah jantung.

Perkara yang perlu anda tahu sebelum ujian

Apa yang anda perlu tahu sebelum menjalani ujian ini?

Diagnosis awal kegagalan jantung adalah sangat penting untuk menentukan dengan berhasil penyakit tersebut atau sebab-sebabnya dan dalam sesetengah pesakit, untuk mengelakkan disfungsi lanjut pada otot jantung (myocardium) dan kemerosotan klinikal. Walaubagaimapun, diagnosis awal mungkin susah kerana ia hadir dalam pelbagai bentuk daripada tiada simptom kepada edema pulmonari dengan kejutan kardiogenik (cardiogenic shock). Ia dianggarkan bahawa kegagalan jantung didiagnosis awal dengan betul dalam hanya 50% daripada pesakit yang terbabit. Pendekatan sistematik boleh meningkatkan ketepatan dalam membuat diagnosis.

Ketahui apa yang berlaku

Apakah persediaan ujian ini?

Anda harus menyediakan maklumat yang lengkap dan teliti berkenaan diagnosis dan rawatan anda sebelum ini. Walaupun penyakit itu sudah sepenuhnya sembuh atau mungkin tidak penting bagi anda, mengetahui masalah tersebut mungkin membantu doktor mendiagnosis sakit bahagian bawah belakang. Selain itu, mengetahui semua masalah perubatan anda yang lepas dan terkini akan membantu doktor membuat keputusan tentang cara terbaik untuk merawat keadaan anda.

Sebagai sebahagian dari sejarah perubatan, anda juga harus memberitahu doktor anda ubat-ubatan yang anda sedang ambil. Ini adalah paling baik dilakukan dengan membawa senarai terkini semua nama-nama dan dos-dos ubat yang anda sedang ambil.

Anda harus bertanya ahli keluarga untuk mengetahui jika ada dalam kalangan mereka mengalami kegagalan jantung. Jika ada yang mengalaminya di umur yang muda, anda berisiko untuk mengalami kegagalan jantung yang terkait dengan genetik.

Apa yang berlaku ketika ujian ini?

Sebagai tambahan kepada keadaan kesihatan yang anda yang terkini dan lalu, doktor ingin tahu tentang beberapa faktor yang meningkatkan risiko anda menghidapi kegagalan jantung. Memandangkan penyakit arteri koronari (coronary artery disease, CAD) merupakan penyebab kegagalan jantung, faktor-faktor risiko kegagalan jantung termasuk risiko major untuk CAD seperti merokok, kencing manis, tinggi jumlah kolestrol atau kolestrol LDL, tekanan darah tinggi, berumur dan lelaki. Pengambilan alkohol secara berlebihan juga merupakan faktor risiko kegagalan jantung.

Semasa sejarah perubatan dan pemeriksaan fizikal, doktor akan bertanya tentang simptom-simptom (seperti sesak nafas, bengkak dan batuk), terkini atau yang lalu (seperti serangan jantung, penyakit virus, tekanan darah tinggi dan kencing manis), aktiviti fizikal, pernafasan, tidur, pemakanan dan aktiviti rutin yang lain.

Bahagian pemeriksaan fizikal yang paling membantu mendiagnosis kegagalan jantung ialah:

Menyukat tekanan darah dan kadar nadi.

Memeriksa vena di tengkuk jika ada bengkak atau tanda tekanan darah tinggi di dalam vena yang membawa darah ke dalam jantung. Vena yang bengkak atau membonjol menunjukkan kegagalan jantung kanan atau kegagalan jantung kiri yang telah lanjut.

Mendengar pernafasan (bunyi paru-paru).

Mendengar murmur jantung atau bunyi tambahan jantung.

Memeriksa abdomen jika ada bengkakan disebabkan oleh pengumpulan air dan jika ada hati yang membesar dan menyakitkan.

Memeriksa kaki dan buku lali jika ada bengkakan disebabkan pengumpulan air (edema).

Memeriksa berat badan.

Apa yang berlaku selepas ujian ini?

Doktor akan berbincang dengan anda berkenaan keadaannya dan memberikan rawatan yang sesuai. Kadangkala, doktor mungkin meminta kepada pemeriksaan lanjut. Sila ikut arahan doktor anda.

Jika pemeriksaan fizikal dan sejarah perubatan anda dengan kuat menunjukkan anda mengalami kegagalan jantung, anda berkemungkinan besar perlu menjalani X-ray, ekokardiogram dan ekokardiografi untuk menilai saiz, bentuk dan fungsi jantung dan untuk menilai paru-paru tentang tanda-tanda pengumpulan cecair.

Memahami keputusan

Apa maksud keputusan saya?

Normal

Bunyi paru-paru dan jantung normal, tekanan darah juga normal dan anda tidak mempunyai tanda-tanda pemgumpulan cecair atau vena bengkak di tengkuk.

Anda mungkin memerlukan pemeriksaan atau ujian lanjut untuk mencari sebab-sebab lain kepada simptom tersebut,

Penemuan tidak normal yang menunjukkan kegagalan jantung

Tekanan darah tinggi (140/90 atau lebih) atau tekanan darah rendah. Tekanan darah rendah boleh menjadi tanda kegagalan jantung tahap lewat.

Degupan jantung tidak sekata (aritmia jantung)

Bunyi ke-3 jantung (menunjukkan pergerakan darah yang abnormal melalui jantung) boleh didengari. Murmur jantung mungkin ada atau tidak.

Nadi yang kebiasaannya boleh dirasai di bahagian hujung bawah jantung (apex) tidak dirasai di kedudukan normal di dinding dada. Ini menunjukkan pembesaran pada saiz jantung.

Vena tengkuk bengkak atau pergerakan darah yang abnormal di dalam vena tengkuk menunjukkan darah menggenang di ventrikel kanan.

Bunyi bising (pulmonary rales) seperti bubbling atau crackling didengar yang menunjukkan bahawa cecair terkumpul di dalam paru-paru. Doktor menggunakan stetoskop untuk mendengar bunyi ini semasa kamu menarik nafas dalam.

Anda mempunyai hati bengkak atau sakit di bahagian atas kanan abdomen, hilang selera makan atau perut kembung. Ini menunjukkan bahawa darah menggenang di dalam badan.

Anda mempunyai bengkak di kaki, buku lali atau bahagian bawah belakang apabila anda baring. Ini secara jelas tidak disebabkan oleh kondisi lain. Cecair terbina pertamanya di siang hari. Kemudian hilang di waktu malam. Apabila kegagalan jantung menjadi semakin teruk, cecair tersebut mungkin tidak akan hilang.

Sesetengah orang dengan simptom-simptom awal kegagalan jantung tidak ada penemuan fizikal.

Julat normal bagi ujian ini mungkin berbeza bergantung kepada makmal dan hospital. Sila berbincang dengan doktor anda tentang apa-apa persoalan yang anda ada berkenaan keputusan ujian anda.

Jika anda mempunyai sebarang persoalan berkenaan ujian ini, sila berunding dengan doktor anda untuk memahami dengan lebih baik.


Salah Dos Ubat Dan Ambil Berlebihan, Hati-Hati Ia Boleh Menyebabkan Hati Bermasalah

Terdapat pelbagai ubat yang boleh menjejaskan dan merosakkan fungsi hati atau kedua-duanya. Sesetengah ubat yang merosakkan hati menyebabkan simptom seperti jaundis, sakit perut, gatal-gatal, dan kecenderungan untuk lebam dan berdarah.

Kecederaan hari akibat penggunaan ubat-ubatan atau suplemen berlebihan mungkin menjadi cabaran untuk mendiagnosis. Selalunya penyebab penyakit hati yang disebabkan oleh ubat-ubatan agak jelas tetapi dalam beberapa kes, sebab-sebab lain untuk penyakit hati seperti hepatitis, kanser, penyakit metabolik atau penyakit vaskular mungkin perlu diketepikan terlebih dahulu. Ubat atau suplemen yang disyaki menjadi punca kerosakan hati perlu dihentikan untuk mengesahkan diagnosis.

Doktor menggunakan istilah kecederaan hati disebabkan dadah (DILI) untuk merujuk kepada sebarang kerosakan hati yang disebabkan oleh ubat-ubatan, sama ada ia menyebabkan simptom atau tidak. Istilah ini juga merangkumi kerosakan yang disebabkan oleh ubat-ubatan herba, tumbuhan dan suplemen.

Ubat-ubatan menyebabkan kerosakan hati

Acetaminophen

Ubat melegakan kesakitan ini didapati dalam kebanyakan ubat oral yang berlainan serta krim dan salap untuk melegakan kesakitan otot. Hakikatnya, ia terkandung dalam begitu banyak produk yang berbeza meningkatkan risiko dos berlebihan yang tidak sengaja dan seterusnya menyebabkan kerosakan hati. Penggunaan yang berlebihan atau tanpa panduan doktor tidak disyorkan kerana risiko ketoksikan. Minum minuman beralkohol secara berkala semasa mengambil asetaminophen juga boleh meningkatkan risiko kerosakan hati.

Anticonvulsants

Ubat yang digunakan untuk merawat epilepsi atau sawan termasuklah phenytoin, valproate, carbamazepine juga telah dikaitkan dengan menyebabkan kecederaan hati yang disebabkan ubat. Walau bagaimanapun, kerana ubat-ubatan ini digunakan untuk mencegah sawan, risiko kerosakan hati biasanya dianggap kurang berbanding manfaatnya dalam mengawal simptom sawan.

Antibiotik

Antibiotik biasanya digunakan untuk mengubati jangkitan, yang mungkin mengapa ia menjadi punca utama kerosakan hati yang disebabkan oleh ubat. Dalam kebanyakan kes kerosakan adalah ringan, dan faktor risiko termasuk wanita, warga emas, mempunyai penyakit dan keadaan lain, dan mengalami kerosakan hati dari antibiotik yang lain.

Vitamin A

Walaupun suplemen diketahui menyebabkan kerosakan hati, termasuk vitamin A (acitretin, etretinate, isotretinoin). Apabila pengambilan vitamin A harian melebihi keperluan tubuh, ia menyebabkan kecederaan hati. Ubat-ubatan ini kadang-kadang digunakan untuk merawat psoriasis atau jerawat yang teruk.

Niacin

Jenis vitamin B ini digunakan untuk merawat kolesterol tinggi. Ia boleh menyebabkan tahap enzim hati atau kerosakan pada hati dalam dos yang tinggi (banyak kali dos harian yang disyorkan) pada sesetengah orang. Ubat ini sering bermula pada dos yang lebih rendah dan kemudian meningkat dari semasa ke semasa supaya hati dapat dipantau.

Tip mengelakkan kerosakan hati akibat ubat-ubatan

Dalam sesetengah kes, kerosakan hati daripada ubat-ubatan dan suplemen boleh dielakkan. Ambil perhatian untuk memahami potensi risiko ubat yang anda ambil, walaupun ia disyorkan oleh doktor.

Antara tip mengelakkan kerosakan hati akibat ubat adalah:

Hanya ambil ubat-ubatan dan suplemen apabila benar-benar diperlukan walaupun ianya ‘semulajadi’.

Jangan ambil lebih daripada jumlah yang disyorkan.

Pastikan semua doktor anda tahu tentang semua ubat yang anda ambil, terutamanya yang ditetapkan oleh doktor lain, atau suplemen dan vitamin yang anda ambil sendiri.

Berhati-hati membaca label untuk memastikan anda tidak mengambil lebih daripada satu ubat, krim atau salap yang mengandungi acetaminophen pada satu masa.

Beritahu semua doktor anda jika anda mempunyai atau pernah mempunyai penyakit atau kerosakan hati. Orang yang mempunyai sirosis perlu dirawat oleh pakar hati.


Penggunaan Antibiotik untuk Bayi: Apa yang Ibu Bapa Perlu Tahu

Ramai ibu bapa yang mengeluh apabila doktor tidak memberikan antibiotik kepada anak mereka. Namun, tahukah anda realitinya adalah bukan semua pesakit terutama bayi dan kanak-kanak perlu mengambil antibiotik sebagai rawatan untuk mereka kembali sihat. Oleh itu, ibu bapa perlu tahu bahawa penggunaan antibiotik yang tidak perlu tanpa preskripsi doktor boleh memberikan kesan buruk kepada kesihatan bayi dan kanak-kanak.

Apakah itu antibiotik?

Sebelum antibiotik berkembang dan pertama kali digunakan pada tahun 1940-an, kadar kematian dalam kalangan bayi dalam dunia maju adalah kira-kira satu dalam 10 dan kebanyakannya berpunca daripada jangkitan. Walau bagaimanapun, kes ini menurun secara dramatik sejak lebih 70 tahun lalu. Pun begitu, penurunan kes ini bukan semuanya disebabkan oleh pemberian antibiotik kerana faktor kebersihan dan imunisasi juga penting untuk diambil kira.

Antibiotik adalah ubat yang digunakan untuk merawat jangkitan bakteria. Penggunaan antibiotik tidak diberikan jika jangkitan berpunca daripada virus. Lazimnya, sebelum memberikan sebarang preskripsi antibiotik, pediatrik akan mengenal pasti dahulu jika ia adalah ubat yang betul untuk merawat jangkitan yang berlaku pada anak anda.

Bolehkah bayi bawah satu tahun diberikan antibiotik?

Secara amnya, pemberian antibiotik adalah perlu diberikan kepada sesetengah jangkitan yang disebabkan oleh bakteria, dan jangkitan tersebut hanya akan menjadi teruk jika tidak dirawat.

Bayi berusia bawah satu tahun perlu diberikan antibiotik jika mereka dijangkiti penyakit serius seperti meningitis, pneumonia, jangkitan saluran darah dan jangkitan saluran kencing. Walau bagaimanapun, selalunya doktor sukar untuk membezakan jangkitan bakteria dengan jangkitan virus dalam kalangan bayi kecil, terutama yang berusia di bawah usia tiga bulan. Malahan, bayi kecil yang berada dalam risiko jangkitan bakteria yang serius juga adalah sukar ditentukan terutama pada peringkat awal. Lazimnya, doktor akan mula memberikan antibiotik bagi situasi seperti tersebut sebagai langkah keselamatan, dan akan berhenti jika tiada jangkitan bakteria ditemui.

Bila masanya anak saya diberikan antibiotik?

Selalunya, antibiotik digunakan dalam kalangan kanak-kanak untuk mencegah penyebaran bagi sesetengah jangkitan bakteria seperti batuk kokol.

Jangkitan yang disebabkan oleh virus adalah tidak memerlukan antibiotik kerana pemberiannya adalah tidak berkesan untuk rawatan ataupun mencegah penyebaran. Bayi yang berusia bawah setahun selalunya mendapat jangkitan viral biasa termasuklah kebanyakan jangkitan pernafasan seperti jangkitan telinga, tekak dan dada. Oleh itu, merawat jangkitan yang disebabkan viral dengan antibiotik tidak memberikan keputusan yang baik, sebaliknya boleh mendatangkan keburukan kepada kesihatan anak tersebut.

Terdapat beberapa cara untuk mengurangkan pemberian antibiotik dalam kalangan bayi di bawah usia setahun iaitu:

Tidak menggunakan antibiotik untuk jangkitan viral.

Melewatkan pemberian antibiotik bagi sesetengah jangkitan seperti jangkitan telinga untuk melihat sama ada ia boleh baik sendiri ataupun tidak.

Apakah kesan sampingan jika bayi diberikan antibiotik?

Penggunaan antibiotik khususnya diberikan untuk jangkitan yang disebabkan oleh bakteria. Jika antibiotik digunakan untuk merawat jangkitan viral, ia boleh menjurus kepada jangkitan yang disebabkan oleh ketahanan bakteria. Selain itu, anak anda juga boleh mendapat cirit-birit atau kesan sampingan lain. Sekiranya anak anda mengalami cirit-birit berair, cirit-birit berdarah atau kesan sampingan lain semasa mengambil antibiotik, anda perlu segera bawa anak berjumpa doktor.

Selain itu, kesan sampingan disebabkan penggunaan antibiotik juga boleh berlaku kepada bayi dan kanak-kanak tidak kiralah jika diberikan untuk merawat jangkitan bakteria mahupun virus. Kesan sampingan boleh berlaku dalam 1 daripada setiap 10 kanak-kanak yang mengambil antibiotik. Kesan sampingan yang anak anda boleh alami termasuklah ruam, reaksi alergik, loya, cirit-birit, dan sakit perut. Pastikan anda memaklumkan kepada doktor jika anak anda mengalami reaksi kepada antibiotik.

Penggunaan antibiotik yang selamat

Harus diingat bahawa bukan semua antibiotik sesuai diberikan kepada anak anda. Ikuti panduan di bawah bagi memastikan pemberian antibiotik yang selamat untuk anak anda:

Antibiotik bukan selalunya rawatan terbaik apabila anak jatuh sakit. Jadi, tanya doktor anda apakah rawatan terbaik untuk anak anda.

Tanya doktor jika antibiotik yang dipreskripsi adalah yang terbaik untuk jenis jangkitan bakteria yang dihadapi anak anda. Contohnya, antibiotik tertentu seperti azithromycin tidak lagi berkesan untuk bakteria yang menyebabkan kebanyakan jangkitan telinga dan sinus.

Antibiotik digunakan dalam merawat jangkitan bakteria. Ia tidak berkesan untuk demam dan selesema.

Pastikan anda memberikan anak ubat seperti yang diarahkan,
Jangan berkongsi antibiotik dengan anak yang lain. Anda perlu mendapatkan antibiotik untuk setiap anak kerana anda mungkin memberikan ubat yang salah kepada anak anda dan seterusnya boleh membahayakannya.

Hello Health Group
 tidak memberikan nasihat, diagnosis atau rawatan perubatan.


Tip Mengatasi Rasa Lapar Selepas Bersenam

Selepas 60 minit bersenam di gimnasium, anda mungkin letih dan kehilangan tenaga sepenuhnya. Anda akan memerlukan sesuatu untuk menambah kalori yang hilang tetapi anda juga tidak mahu makan terlalu banyak dan membazirkan usaha senaman anda. Abs anda mungkin terbentuk di gim tetapi hanya dapat dikekalkan di dapur. Adalah amat penting untuk mengetahui bahawa diet akan memberi kesan kepada 80%  hasil senaman anda. Baca artikel di bawah untuk memahami dan tahu bagaimana untuk mengalahkan kelaparan selepas senaman.

Minum banyak air

Selepas satu jam bersenam dan mengeluarkan peluh di gim, anda perlu mengisi badan anda dengan banyak cecair untuk kekal hidrat dan untuk menstabilkan kadar jantung anda. Air mineral disyorkan oleh pakar-pakar berbanding air kosong kerana mengandungi mineral, ion dan vitamin untuk menjana tenaga anda. Sebagai alternatif,
protein shake
 boleh membantu juga.

Ingat untuk minum perlahan-lahan dan satu tegukan pada satu masa. Meneguk air dengan terlalu laju boleh menyebabkan sistem badan anda terkejut dan menyebabkan pening kepala.

Abaikan semua minuman sukan kerana kebanyakannya mengandungi pemanis tiruan dan diperbuat daripada bahan-bahan kimia, yang tidak memberi manfaat kepada matlamat kecergasan siapa pun.

Rancang hidangan anda

Sediakan makanan berkhasiat untuk anda terlebih dahulu. Sebagai contoh, habiskan masa selama 5 minit untuk menyiapkan beberapa ais krim pisang,
protein shake
atau smoothie dan masukkannya ke dalam peti sejuk sebelum keluar untuk larian pagi. Bungkus hidangan anda dan bawanya ke tempat kerja jika anda merancang untuk berehat makan tengah hari di gimnasium. Masak makan malam anda sebelum keluar supaya apabila anda selesai dengan sesi malam, satu-satunya perkara yang anda perlu lakukan adalah meletakkannya dalam ketuhar dan panaskan semula.

Ramai orang bersenam 7 hari seminggu tetapi masih tidak melihat banyak peningkatan kerana mereka akan mengambil beberapa kentang goreng dan makanan ringan selepas satu sesi berat. Memasak makanan anda tiap hari mungkin kelihatan seperti menyusahkan tapi anda boleh menghabiskan satu hari untuk memasak bekalan seminggu dan simpan dalam bekas. Dengan amalan ini, anda akan mempunyai kawalan mutlak terhadap bahagian makanan, bahan-bahan makanan dan masa makan.

Makan dalam masa 30 minit

Kajian menunjukkan bahawa orang yang makan dalam masa 30 minit selepas bersenam mengambil kurang kalori berbanding dengan orang yang makan 1 atau 2 jam kemudian. Walau bagaimanapun, jika anda tidak boleh makan dalam masa 30 minit, pastikan anda makan secepat mungkin selepas itu.

Jana tenaga senaman anda

Memakan hidangan ringan sebelum bersenam adalah cara yang bijak untuk membolehkan anda sentiasa bertenaga semasa bersenam dan kurang lapar selepas sesi bersenam. Ini bergantung kepada orang, ada yang boleh melompat terus untuk bersenam 5 minit selepas makan, ada yang merasa loya jika mereka segera bekerja di luar.

Mempunyai makanan ringan sepanjang hari juga boleh mengurangkan rasa lapar anda selepas senaman. Ini akan menstabilkan tahap tenaga anda untuk sekolah atau kerja. Saintis membuktikan bahawa mengambil hidangan kecil dengan kerap lebih berkesan untuk membantu menurunkan berat badan berbanding makan 3 hidangan sehari.


Lebih Separuh Vaksin Dibazirkan di Seluruh Dunia

Selama bertahun-tahun vaksin telah menghalang kes-kes penyakit yang tidak terkira banyaknya dan menyelamatkan berjuta-juta nyawa. Penyakit berjangkit seperti polio, campak, difteria, pertusis (batuk kokol), rubella (campak Jerman), cacar, beguk, tetanus dan rotavirus biasa merebak di seluruh dunia. Hari ini vaksin boleh menghalangnya.

Menurut artikel
World Economic Forum
, w
alaupun demikian, satu daripada lima kanak-kanak di dunia tidak dilindungi sepenuhnya oleh vaksin yang paling asas. Di samping itu, hampir 20 juta berisiko terdedah kepada penyakit yang boleh dicegah kerana mereka tidak diberi vaksin. Hasilnya kira-kira 1.5 juta kanak-kanak mati setiap tahun daripada penyakit yang dapat dicegah oleh perlindungan vaksin.

Pembaziran vaksin

Menurut kajian
Monitoring vaccine wastage at country level
, oleh kerana pembaziran ditakrifkan sebagai kerugian secara penggunaan, kerosakan, hakisan atau kebocoran atau melalui pembaziran, adalah bijak untuk memulakan perbincangan dengan aspek pembaziran.

Salah satu cara mengklasifikasikan pembaziran vaksin adalah dengan membezakan sebab-sebabnya sama ada berkaitan dengan sistem atau berkaitan dengan program. Walau bagaimanapun, ini mengelirukan apabila sesetengah pembaziran melibatkan botol yang belum dibuka, dan ia tidak boleh dianggap sebagai pembaziran sistem.

Sumber: World Health Organization

Punca pembaziran vaksin

Salah satu sebab utama ialah terdapat banyak kawasan luar bandar di dunia yang tidak mempunyai bekalan elektrik. Vaksin perlu disimpan pada suhu tertentu, biasanya disejukkan, untuk mengekalkan keberkesanannya. Keadaan rantaian sejuk tidak mungkin dikekalkan tanpa elektrik. Rantaian sejuk adalah rantaian bekalan suhu terkawal bermula daripada masa vaksin dihasilkan sehingga ia diuruskan. Ia mengekalkan vaksin dalam suhu antara 2°C dan 8°C. Pemadaman elektrik boleh menjejaskan rantaian sejuk ini dan mengakibatkan vaksin kehilangan keberkesanannya.

Sumber: World Economic Forum

Pertubuhan Kesihatan Sedunia (WHO) menganggarkan bahawa lebih daripada 50% vaksin mungkin dibazirkan di seluruh dunia setiap tahun akibat kawalan suhu, logistik dan isu berkaitan penghantaran.

Kebanyakan garis panduan kerajaan mencadangkan bahawa vaksin yang berkemungkinan telah terjejas harus dibuang. Ini boleh memakan belanja. Pada tahun 2011, menurut UNICEF, anggaran vaksin bernilai USD $ 1.5 juta telah dibazirkan dalam tempoh lima bulan, selalunya disebabkan oleh kesukaran mengekalkan rantaian sejuk bekalan vaksin ke lokasi terpencil.

Penyelesaian

Garis panduan yang lebih baik

Menyediakan garis panduan yang lebih komprehensif untuk anggota kesihatan. Ini harus dengan cara menguji secara sistematik kestabilan dan potensi vaksin dan ubat lain di bawah pelbagai keadaan.

Peralatan baru

Menyediakan peralatan alternatif yang boleh mengekalkan suhu dalam gangguan elektrik. Ini termasuk kabinet penyejukan berkuasa solar, peti sejuk sokongan dan perakam data. Ini akan memastikan ubat-ubatan dan vaksin yang sensitif suhu dapat dipelihara.

Vaksin baru

Memwujudkan vaksin yang tidak memerlukan penyejukan berterusan daripada pembuatan hingga kepada pengedaran. Ini sudah wujud, termasuk vaksin termostabil yang boleh disimpan untuk tempoh yang melebihi 8°C. Menggantikan vaksin standard dengan versi suhu stabil akan mengurangkan kos dan membolehkannya digunakan dalam keadaan yang mencabar.


Bagaimana Melindungi Anak Daripada Racun?

Setiap tahun, lebih daripada 1 juta kes berkaitan kanak-kanak berumur 5 tahun ke bawah telah mengalami keracunan bahan toksik.

Kanak-kanak terutamanya yang masih sangat kecil amat gemar untuk menerokai dunia ini dengan memasukkan benda yang mereka temui ke dalam mulut. Ini kerana pada ketika ini, anak anda masih tidak mampu membezakan bahan yang selamat dengan yang tidak.

Sebagai ibu bapa, anda perlu sentiasa mengawasi pergerakan anak anda. Jika anda jauh daripada rumah, minta bantuan pasangan atau penjaga untuk mengawasi mereka dengan sebaiknya.

Simpan benda berbahaya di tempat yang selamat

Cara yang paling efektif untuk memastikan keselamatan anak anda daripada keracunan adalah menyimpan benda berbahaya di tempat yang selamat dan sukar dicapai oleh anak anda, termasuklah:

Ubat-ubatan terutamanya yang mengandungi zat besi

Produk pencuci seperti sabun pencuci pinggan, sabun pencuci baju, peluntur dan pengilat perabot

Pencair cat, cecair pencuci kereta, air radiator

Minyak petrol, minyak tanah

Racun serangga

Alkohol

Anda perlu selalu memastikan ubat-ubatan di rumah anda disimpan dengan selamat. Walaupun anda merupakan individu yang kerap menggunakan ubat-ubatan, sentiasa ingat untuk menyimpannya semula di tempat yang selamat selepas menggunakannya. Ini kerana malang itu tidak berbau dan boleh berlaku pada bila-bila masa sahaja. Oleh itu, sentiasa ingatkan diri anda tentang perkara ini.

Jangan terlalu percaya dengan pembungkusan benda-benda beracun ini yang dikatakan selamat untuk kanak-kanak.

Jangan menyediakan atau memberikan ubat kepada anak anda dalam keadaan yang gelap. Anda mungkin akan tersalah sukatan dos atau lebih teruk lagi, tersalah penggunaan dos.

Jangan membiarkan botol vitamin, aspirin atau apa-apa sahaja ubat-ubatan di atas meja dapur atau mana-mana tempat yang boleh dicapai oleh kanak-kanak.

Seeloknya, simpan semua ubat-ubatan ini di luar jangkauan anak anda, atau simpan di dalam kabinet berkunci untuk lebih selamat. Walaupun benda yang tidak kelihatan berbahaya seperti cecair kumuran, ia masih berbahaya sekiranya anak anda terambilnya dalam kuantiti yang berlebihan. Awas! Walaupun kabinet anda berada tinggi dan kanak-kanak tidak akan mampu menggapainya, anak anda mungkin akan menggunakan tangga atau memanjatnya untuk mendapatkan apa yang mereka inginkan.

Memastikan kebun anda selamat untuk kanak-kanak

Kebiasaannya, kebun merupakan tempat yang selamat dan menarik untuk dikunjungi oleh anak anda dan menjadi tempat mereka meluangkan masa. Tetapi, kebun juga mempunyai risiko bahayanya yang tersendiri.

Anda seharusnya selalu memerhatikan anak anda untuk mengelak bahaya di kebun atau di mana-mana sahaja tetapi ini adalah mustahil. Oleh itu, amat penting untuk anda memastikan kawasan kebun itu sendiri yang selamat.

Anda boleh melakukan ini dengan mengelak dari menanam tumbuh-tumbuhan yang berbahaya. Jika masih mahu menanamnya, pastikan tumbuhan itu berada dalam kawasan berpagar sehinggalah anak anda sendiri sudah pandai membezakan tumbuhan yang berbahaya atau tidak.

Apa perlu dilakukan jika keracunan berlaku

Jika anak anda sudah terdedah dengan bahan toksik, perkara pertama yang anda perlu lakukan adalah kekal tenang dan hubungi pakar perubatan dengan segera. Selain itu, sediakan maklumat-maklumat ini:

Umur dan berat badan anak anda

Bekas atau botol bahan toksik tersebut

Masa kejadian keracunan berlaku

Alamat kejadian keracunan berlaku

Pakar perubatan anda akan membantu anda untuk melakukan rawatan kecemasan. Oleh itu, kekal dalam talian dan ikut arahan yang diberikan.

Hello Health Group
 tidak menyediakan nasihat perubatan, diagnosis, atau rawatan.


Risiko Kanser Dari Rokok Ringan

Semakin ramai orang bimbang tentang risiko kesihatan yang disebabkan oleh merokok, membuatkan ramai lebih takut untuk merokok. Sebab itulah syarikat-syarikat produk tembakau memperkenalkan rokok jenis baru untuk menyelamatkan duit poket mereka. Rokok ringan didakwa mengandungi kurang tar dan nikotin, sekali gus menjadikan ia lebih selamat. Ia diwar-warkan sebagai penyelesaian yang lebih sihat untuk perokok yang takut kanser tetapi tidak mahu berhenti. Walau bagaimanapun, kajian ini telah menunjukkan bahawa rokok jenis ini juga mengandungi risiko kanser seperti rokok jenis lama.

Sebilangan besar perokok memilih rokok ringan kerana mereka percaya ia lebih selamat untuk kesihatan mereka. Secara teorinya, jumlah nikotin yang rendah bermakna risiko kanser rendah, sekurang-kurangnya menurut syarikat-syarikat tembakau. Ramai pengguna rokok ringan menyedari asap yang mengalir melalui tekak mereka lebih lembut dan ringan, mengukuhkan lagi kepercayaan mereka terhadap iklan dari syarikat-syarikat tembakau. Malah, eksperimen makmal membuktikan pendedahan tar dari rokok ringan sama seperti rokok biasa membuatka ia tetap berbahaya. Semua produk tembakau boleh menyebabkan kanser. Jadi, sebenarnya tiada cara untuk membuatkan ia lebih selamat, walaupun sedikit.

Dalam erti kata lain, apa-apa jenis rokok akan memberi risiko kanser paru-paru yang sama. Lebih-lebih lagi, bukan sedakar paru-paru sahaja yang terkesan bahkan hampir semua organ-organ di dalam badan anda boleh terjejas dari amalan merokok. Tidak kira apa sahaja janji-janji manis yang ditawarkan oleh syarikat tembakau di dalam iklan mereka, beralih dari rokok biasa kepada rokok ringan tidak memberikan apa-apa kebaikan kepada badan anda. Tahap tar rokok ringan diukur dengan mesin. Menurut penilaian oleh syarikat-syarikat terbabit, rokok ringan menghasilkan tar lebih rendah dari rokok biasa, yang mungkin dilihat lebih baik di mata pembeli. Walau bagaimanapun, tiada cara muktamad untuk menentukan berapa banyak tar yang disedut kerana setiap perokok merokok dengan cara yang berbeza.

Reka bentuk khas untuk mengurangkan tar di dalam rokok ringan juga mengurangkan jumlah nikotin. Akibatnya, perokok, yang ketagih nikotin akan menyedut dengan lebih dalam dan cepat tanpa sedar, atau mengambil lebih banyak rokok untuk memenuhi keperluan nikotin mereka. Oleh itu, mereka akan berakhir dengan mengambil lebih tar, nikotin dan bahan kimia toksik yang lain.

Pendek kata, adalah selamat untuk mengatakan bahawa rokok ringan tidak boleh menurunkan risiko kanser yang terkait dengan merokok. Berhenti merokok adalah satu-satunya cara yang sebenar untuk mengelakkan diri dan orang di sekeliling anda dari kanser.


Air Barli Bukan Untuk Orang Sakit Saja, Ini 6 Manfaatnya, Boleh Buat Kurus Juga!

Lazimnya, individu hanya minum barli
ketika mereka sedang demam
 atau tidak sihat sahaja. Sedangkan, mungkin ada banyak lagi kebaikan air barli yang tidak ramai orang tahu. Jom baca artikel ini!

Untuk mendapatkan lebih banyak informasi tentang Pemakanan Sihat, anda boleh klik
di sini
.

Barli, bijian yang popular sebagai minuman

Sebelum pergi dengan lebih lanjut, anda perlu tahu bahawa
 barli adalah sejenis bijian
 yang berasal daripada keluarga gandum dan biasa dijadikan sebagai bahan asas dalam pembuatan roti dan biskut.

Selain popular di dalam masakan dan makanan, bijian ini juga biasa dijadikan sebagai minuman herba orang dulu. Ia dipercayai mampu membantu merawat kondisi demam pada suhu yang sederhana.

Disebabkan rasa yang agak kosong
 di mana ia tidak manis
 dan tidak pula masam atau masin, air ini mungkin kurang popular dalam kalangan golongan muda terutama kanak-kanak, remaja dan belia.

Usah tunggu sampai demam baru hendak minum air ini, terdapat banyak kelebihan minum barli terhadap kesihatan!

Ini kebaikan air barli kepada kesihatan anda!

Siapa sangka bahawa minuman yang berasal daripada bijian ini
sangat berkhasiat dan bermanfaat
 pada tubuh badan?

Buat anda yang masih ragu-ragu dan tidak percaya, berikut adalah antara kebaikan air barli kepada kesihatan kita semua:

#1. Menstabilkan tekanan darah tinggi

Menurut kajian terbitan
Journal of the American Dietetic Association
, dipercayai bahawa peningkatan pengambilan makanan yang berasaskan bijirin atau bijian mungkin mampu
menstabilkan tekanan darah tinggi
.

Ini kerana ia sarat dengan kandungan kalium, kalsium dan magnesium yang boleh membantu mengawal masalah itu.

Kebaikan air barli #2. Menguatkan tulang

Kedua, minuman ini juga kaya dengan zat besi, fosforus, kalsium, magnesium, mangan dan zink yang akan membantu menyumbang kepada pertumbuhan dan pengekalan
jisim serta struktur tulang
.

Pun begitu, pengambilan fosforus dan kalsium itu perlu seimbang kerana fosforus yang terlalu banyak dengan kalsium yang terlalu sedikit mungkin akan meningkatkan lagi risiko kondisi osteoporosis.

Kebaikan air barli #3. Melegakan perut

Ketiga, minuman ini turut mampu membantu merangsang proses pengeluaran sisa makanan melalui salur
pencernaan dan penghadaman
 ekoran ia mengandungi kandungan serat yang sangat tinggi.

Dalam pada itu, ia boleh menggalakkan pertumbuhan bakteria baik selain merencatkan pertumbuhan bakteria jahat di dalam perut sekali gus meningkatkan lagi aktiviti probiotik yang amat diperlukan.

#4. Meminimumkan risiko sakit jantung

Menariknya, bijian ini kaya dengan niasin yang merupakan subjenis vitamin B di mana ia akan mengurangkan jumlah kolesterol jahat atau LDL.

Niasin ini boleh membantu mencegah radikal bebas selain menghindar agregasi platelet yang sama penting bagi tujuan serupa seperti di atas tadi.

Dengan kelebihan tadi, air barli mungkin boleh membantu mengurangkan kolesterol tidak baik sekali gus berpotensi untuk menstabilkan
 tekanan darah dan serangan jantung
 yang boleh mendatangkan bahaya!

#6. Sesuai untuk mereka yang sedang berdiet

Kebaikan air barli yang seterusnya adalah ia mampu membantu usaha individu untuk mengawal berat badan kerana ia sangat tinggi dengan pelbagai jenis asid amino penting selain sarat dengan serat.

Jika hendak dibandingkan dengan bijian atau bijirin yang lain,
 ia paling rendah kalori
 namun boleh membuat individu kenyang lebih lama. Kesannya, anda tidak akan makan pada kadar lebih banyak.

Kelebihan minum barli #5. Mengurangkan radang

Akhir sekali, tabiat kerap minum air ini yang tinggi kolin mampu membantu merawat keradangan dalam tubuh badan.

Di samping itu, ia juga mungkin boleh membantu tubuh badan memperbaiki isu atau
masalah berkaitan dengan tidur
, otot, otak, sel serta sistem saraf meskipun tahap keberkesanannya berbeza bergantung individu.

Patutkah bijian ini dijadikan minuman harian?

Memandangkan ia memang terbukti banyak manfaat dan khasiat, ramai mungkin tertanya
waktu sesuai minum air barli
? Adakah ia hanya
bagus ketika anda sedang sakit
 atau pada bila-bila masa?

Untuk pengetahuan anda semua, tiada masalah untuk minum air ini pada setiap hari walaupun ketika anda sedang sihat, ekoran ia sangat sesuai dijadikan sebagai minuman ruji.

Apa yang individu perlu jaga-jaga adalah kalau
anda ada kondisi alergi gandum
 atau sebarang alahan berkaitan dengan bijian dan bijirin tertentu. Dapatkan maklumat dan nasihat doktor tentangnya.


Bukan Wanita Saja, Kaum Adam Pun Perlu Amalkan Penjagaan Alat Sulit! Ini Tip Untuk Zakar Sihat

Zakar yang sihat mestilah bebas luka, ketuat, atau lendiran abnormal. Biasanya, ia berwarna seakan kulit badan, mungkin lebih gelap atau cerah. Untuk memiliki ‘adik’ yang sihat, penjagaan zakar memainkan peranan penting!

Apabila bercakap mengenai kesihatan zakar, ramai orang mengaitkannya dengan penyakit kelamin (STD) dan mati pucuk (ED).

Ya, kondisi-kondisi ini sememangnya menjejaskan bahagian intim anda,
namun aspek kesihatan zakar merangkumi lebih daripada itu.

Ini kerana terdapat banyak perkara yang boleh mempengaruhi kesihatan zakar anda; amalan kebersihan, gaya hidup, dan penyakit dihidapi.

Bersempena Bulan Kesihatan Lelaki, Hello Doktor telah menyediakan beberapa pengetahuan asas berkaitan penjagaan zakar. Jom baca!

Apa yang menjejaskan kesihatan zakar?

Terdapat banyak perkara yang boleh menjejaskan zakar seseorang lelaki, dan kesihatan zakar yang dimaksudkan adalah:

Kesuburan

Kemampuan kencing dengan selesa

Kemampuan untuk mendapatkan atau kekalkan ereksi

Faktor-faktor berikut boleh mempengaruhi kesihatan zakar anda, seperti:

Kebersihan:
 Mengekalkan kawasan zakar dan pangkal paha bersih adalah cukup mustahak! Penjagaan zakar yang lemah boleh akibatkan pengumpulan
smegma
, bahan berminyak, busuk, dan iritasi di bawah kulup zakar

Seks:

Menggunakan kondom dengan betul
 setiap kali anda bersama adalah satu-satunya cara untuk mengurangkan risiko STD. Seks kasar pula boleh memudaratkan zakar dek kerana risiko ia membengkok/patah

Paras hormon:
 ED boleh dipicu oleh ketidakseimbangan hormon, seperti tahap testosteron yang rendah

Umur:
 Apabila meningkat usia, anda cenderung alami disfungsi seksual seperti ED, kerana tahap testosteron secara semula jadi akan menurun dari masa ke masa

Penyakit:
 Tekanan darah tinggi, diabetes mellitus, dan kondisi neurologi tertentu boleh menyebabkan ED. Masalah psikologi seperti kegelisahan dan kemurungan juga akan memperburukkan lagi ED

Tip umum penjagaan zakar

#1 Makan makanan seimbang

Makanan seimbang adalah kunci dalam mengurangkan risiko menghidap diabetes dan penyakit jantung, kedua-duanya boleh mengakibatkan mati pucuk!

Makanan tertentu juga berupaya
meningkatkan paras testosteron dan kesuburan
 anda! Ini merangkumi:

Bayam

Avokado

Makanan pedas dengan
capsaicin

#2 Lakukan senaman secara berkala

Melakukan aktiviti fizikal dengan bersederhana dapat mengurangkan risiko mati pucuk!

1 kajian tahun 2015 memerhatikan penderita ED dan
myocardial infarction
, yang biasanya dikenali sebagai serangan jantung.

Hasil kajian mendapati bahawa program berjalan kaki dari rumah
berupaya mengurangkan mati pucuk.

Oleh itu, cubalah bersenam sekurang-kurangnya beberapa kali seminggu, bahkan kerap berjalan kaki sudah dapat meningkatkan kesihatan zakar anda!

#3 Kekal hidrat

Minum air dengan mencukupi!

Penghidratan amat penting untuk kesihatan keseluruhan anda, termasuklah zakar.

Mati pucuk turut dikatakan mungkin berkaitan dengan dehidrasi, jadi cuba minum sekitar 2 liter air sehari ya!

#4 Manfaat senaman lantai pelvik

Senaman lantai pelvik atau lebih popular dengan nama senaman Kegel, sering dikaitkan dengan kesihatan faraj, tapi ramai tidak sedar bahawa
ia sebenarnya bagus untuk kedua-dua jantina!

Kegel dapat tingkatkan kemampuan anda untuk mendapatkan dan mengekalkan ereksi, serta mencegah kebocoran setelah kencing.

1 kajian kecil pada tahun 2005 dijalankan pada 55 orang penderita ED dan hasil mendapati senaman Kegel membantu 40% peserta mendapatkan semula fungsi ereksi yang normal!

#5 Mengekalkan berat badan yang sihat

Mendapat dan mengekalkan berat badan yang sihat amat mustahak!

Ini kerana, ia bukan sahaja membantu dari segi penampilan badan, malah mengurangkan risiko anda menghidap diabetes, kolesterol tinggi, dan penyakit jantung, yang kesemuanya bakal menjejaskan kesihatan zakar anda.

#6 Penjagaan zakar ada kaitan dengan stres

Stres atau tekanan bukan sahaja memberi impak pada kesihatan mental, bahkan fizikal dan termasuklah zakar!

Mengamalkan pengurusan tekanan amat bermanfaat untuk kesihatan secara menyeluruh, lebih-lebih lagi untuk bahagian sulit anda.

Untuk makluman,
tekanan dan kegelisahan mampu menjejaskan prestasi di ranjang
 dan kesuburan seksual anda!

Bukan itu sahaja, ia turut tingkatkan peluang anda menghidap penyakit kardiovaskular, yang boleh menyebabkan ED.

Teknik pengurusan tekanan merangkumi:

Deep breathing

Penjurnalan

Bermeditasi

Luangkan masa dengan orang tersayang

Penjagaan zakar: Cara-cara mencuci

Anda harus membersihkan zakar sekurang-kurangnya sekali sehari menggunakan sabun yang ringan.

Menggunakan sabun dengan kandungan kimia yang kuat dan wangi
 dapat merengsakan kulit zakar.

Zakar perlu dicuci pada semua bahagian, termasuk:

Skrotum

Bulu kemaluan

Batang zakar

Kawasan antara kaki dan skrotum

Kawasan di dalam kulup, jika tidak disunat

Bagaimana pula penjagaan bulu zakar?

Sesetengah lelaki suka merapikan bulu kemaluan mereka, namun ada juga yang sebaliknya.

Sama ada anda memilih untuk membuang bulu alat sulit atau tidak, itu semua terpulang pada diri masing-masing kerana ia adalah keputusan peribadi.

Tapi, bagi yang ingin merapikan bulu, ada beberapa opsyen yang boleh dicuba! Antaranya:

Mencukur:
 Mencukur adalah kaedah yang paling tidak menyakitkan! Pastikan untuk
mencukur ke arah yang sama dengan bulu menumbuh.
 Gunakan juga krim pencukur semasa bercukur dan sapukan krim kortison selepasnya untuk mengurangkan kegatalan. Jangan sekali-kali berkongsi pisau cukur dengan orang lain tau!

Waxing
:

Waxing
 melibatkan penggunaan
lilin hangat pada kulit dan menarik bulu dari folikel.

Waxing
 agak menyakitkan berbanding mencukur dan semuanya bergantung pada toleransi kesakitan anda. Sekiranya tidak dilakukan dengan betul, kaedah penyingkiran bulu ini boleh menyebabkan bengkak dan ruam.

Trim
:
 Anda boleh merapikannya dengan gunting atau perapi elektrik. Pastikan untuk membasmi kuman sebelum dan selepas digunakan.

Demikian adalah beberapa tip yang dapat dikongsikan berkenaan penjagaan zakar.

Ternyata ia cukup penting dalam
mengekalkan kesihatan zakar pada tahap yang optimum!

Jika wujud sebarang persoalan atau kebimbangan di minda, usah segan silu untuk menemui doktor dan mendapatkan diagnosis yang tepat.


Nak Uji Jantung Sihat? Cuba Naik Tangga 4 Tingkat Dalam Masa Bawah 1.5 MINIT!

Tahukah anda, ada satu cara yang mudah dan pantas untuk uji kesihatan jantung?
Malah, aktiviti ini tidak mengambil masa yang lama, sekadar akan ambil masa satu minit setengah sahaja.

Menariknya, aktiviti menaiki tangga ini juga boleh dilakukan di rumah atau di tempat kerja anda. Benarkah?

Untuk mendapatkan lebih banyak informasi tentang Penyakit Jantung, anda boleh klik
di sini
.

Kesihatan organ jantung itu hal penting!

Menurut Dr. Jesús Peteiro, Ahli Kardiologi dari University Hospital A Coruña, Sepanyol, jika anda perlukan masa lebih dari seminit setengah untuk memanjat tangga setinggi 4 tingkat,
jantung anda mungkin tidak sihat
.

Ini bermakna, anda perlu berjumpa doktor dengan kadar yang secepat mungkin ya?

Menurut beliau lagi, ujian ini
tidak terhad untuk pesakit jantung
 sahaja. Senaman ini juga sesuai dilakukan oleh orang awam untuk menguji kemampuan jantung mereka.

Jika anda boleh memanjat tangga di bawah masa yang dinyatakan, tahniah! Itu bermaksud kesihatan jantung anda berada dalam keadaan yang baik.

Jika tidak, anda mungkin perlukan lebih banyak
menjaga senaman dan makanan
 untuk uji kesihatan jantung.

Naik tangga untuk uji kesihatan jantung?

Kajian yang dilakukan oleh Dr. Peteiro ini dijalankan ke atas 165 subjek dan kesemuanya disyaki
mempunyai penyakit arteri koronari.

Kebanyakannya mengalami simptom seperti
sesak nafas dan sakit dada
 semasa bersenam.

Semasa ujian dijalankan, subjek diminta berlari di atas tredmil sehingga penat. Kapasiti senaman pesakit kemudiannya dicatatkan sebagai METs atau
metabolic equivalents.

Jika anda seorang yang gemar bersenam
, pasti anda pernah melihat perkataan METs pada peralatan senaman yang digunakan.

Secara mudahnya, METs berfungsi untu
k mengira jumlah tenaga yang digunakan semasa melakukan aktiviti fizikal.

Selepas berehat selama 15 hingga 20 minit, pesakit diminta menaiki tangga setinggi 4 tingkat secepat mungkin tanpa berhenti.

Walau bagaimanapun, subjek tidak dibenarkan berlari. Masa yang digunakan untuk menaiki tangga kemudiannya dicatatkan.

Kajian mendapati, pesakit yang berjaya uji kesihatan jantung mereka denan menaiki tangga kurang daripada 40-45 saat mempunyai 9-10 METs.

Sebagai perbandingan, kajian terdahulu mendapati mereka yang mempunyai METs dalam kadar 9-10 mempunyai
kadar kematian yang sedikit rendah
 iaitu 1% setahun, atau 10% dalam masa 10 tahun.

Manakala, pesakit yang mengambil masa 1.5 minit atau lebih mencatatkan bacaan sebanyak 8 METs. Mereka mempunyai
kadar kematian yang lebih tinggi
, iaitu sekitar 2-4% setahun, atau 30% dalam masa 10 tahun.

Pada masa yang sama, para pengkaji turut membandingkan keputusan ujian naik tangga dengan imej jantung yang diambil ketika pesakit melakukan larian di atas tredmil.

Kurang 1/3 pesakit yang boleh memanjat tangga kurang dari seminit menunjukkan sebarang abnormaliti pada jantung mereka ketika melakukan ujian tredmil.

Namun, hampir 58% pesakit yang memerlukan masa lebih 90 saat untuk menghabiskan ujuan menaiki tangga dicatatkan
mempunyai fungsi jantung yang abnormal
.

Ini bermaksud, hampir separuh daripada subjek yang mengambil masa lebih daripada 1.5 minit dalam ujian ini
mempunyai jantung yang tidak sihat
!

Patutkah saya mencuba ujian menaiki tangga?

Pertama sekali, anda perlu tahu bahawa ujian ini bukanlah pengganti sebarang ujian fizikal yang dilakukan oleh doktor di hospital di mana
pemeriksaan jantung percuma
mungkin ada.

Kajian yang Dr. Peteiro jalankan ini bertujuan untuk mencari cara yang mudah, pantas dan murah untuk menguji jantung dan bukannya pula untuk menggantikan ujian yang sedia ada.

Selain itu, teknik untuk uji kesihatan jantung ini boleh dilakukan untuk membantu membuat keputusan sama ada anda perlu
berjumpa doktor untuk pemeriksaan lanjut
 ataupun tidak.

Malah, ujian ini juga dapat membantu orang awam untuk memantau kesihatan sendiri di rumah. Ia amat berguna untuk membantu anda mengenal pasti
tanda-tanda awal penyakit kardiovaskular
 supaya boleh dicegah lebih awal.

Tetapi, jika anda boleh menaiki tangga lebih pantas dari 1.5 minit, itu bukan bermaksud anda
bebas daripada sebarang penyakit jantung
 ya!

Selain itu, senaman ini mungkin berbahaya kepada mereka yang mempunyai masalah untuk mengimbang badan atau lemah lutut, bahu, tapak kaki atau buku lali.

Mereka yang mempunyai
penyakit paru-paru
 juga tidak digalakkan untuk uji kesihatan jantung dengan cara ini.


Manfaat Kurma dan Kesan Sampingannya

Kurma dipercayai sudah ada sejak tahun 4000 Sebelum Masihi. Buah ini juga menjadi makanan yang wajib disediakan semasa berbuka puasa. Selain dari kebiasaan dan tradisi memakan kurma sewaktu berbuka, buah kurma boleh memberi kesan baik atau buruk bagi kesihatan. Pertimbangkan pelbagai manfaat kurma dan kekurangan buah ini berikut ini sehingga anda boleh mendapatkan manfaatnya, dalam masa yang sama sedar akan batasnya.

Intinya adalah, sama seperti buah-buahan lain, pastikan anda mengambil dengan jumlah secukupnya tanpa berlebihan.

Manfaat kurma terhadap kesihatan

1. Sumber mineral

Kurma kaya dengan potasium dan magnesium. Kalium berfungsi untuk membantu fungsi sel, tisu, dan organ di dalam badan. Kalium merupakan komponen penting dalam menjaga fungsi jantung dan juga berperanan penting untuk melancarkan pergerakan otot sehingga membolehkan otot-otot di tubuh anda mengecut secara sempurna. Selain itu potasium boleh membantu menurunkan tekanan darah tinggi sehingga dapat mengurangkan risiko anda terkena penyakit jantung.

Sementara itu, magnesium diperlukan oleh badan untuk membantu proses penghasilan tenaga, berperanan dalam pembentukan struktur tulang, dan juga diperlukan dalam pembentukan DNA.
Magnesium
 juga membantu perpindahan kalsium dan kalium ke membran sel. Ini merupakan suatu proses penting yang berfungsi mengekalkan degupan jantung normal dan pengecutan otot yang normal.

Anda memerlukan sekitar 300 mg magnesium dan 4700 mg kalium sehari. Secawan buah kurma (sekitar 150 gram) mengandungi 964 mg kalium dan 63 mg magnesium. Kandungan kalium di dalam kurma lebih banyak jika dibandingkan dengan sebiji pisang saiz sederhana yang hanya mengandungi sekitar 420 mg kalium.

2. Sumber serat

Anda pasti setuju bahawa serat merupakan komponen penting yang diperlukan oleh badan. Sistem penghadaman kita memerlukan serat untuk berfungsi secara normal.
Serat
 dapat melindungi kita dari sembelit dan menurunkan kadar kolesterol dalam darah terutama LDL atau yang anda kenal dengan kolesterol jahat. Serat juga terkait dengan bahan yang mengandungi sebatian penyebab kanser. Orang dewasa disyorkan untuk mengambil serat antara 30-37 gram sehari. Jika selama ini anda hanya mengenal sayur dan buah-buahan sebagai sumber serat, maka kurma boleh menjadi alternatif sumber serat anda. Secawan buah kurma mengandungi 11.8 gram serat. Ini sudah hampir mencakupi setengah dari keperluan serat harian anda.

Kesan sampingan kurma

1. Tinggi karbohidrat

Walaupun karbohidrat merupakan salah satu zat penting yang digunakan badan sebagai sumber tenaga utama, tetapi anda mungkin perlu berfikir semula jika ingin mengambil kurma untuk memenuhi pengambilan karbohidrat anda. Ini adalah kerana secawan kurma mempunyai kandungan karbohidrat sebanyak 110 gram manakala keperluan karbohidrat anda hanya berkisar antara 300-400 gram per harinya. Dengan mengambil satu cup kurma anda sudah memenuhi kira-kira 30% keperluan karbohidrat anda dalam sehari.

2. Tinggi gula

Dalam 100 gram kurma terkandung gula sebanyak 66 gram. Ini melebihi had pengambilan gula yang dianjurkan iaitu 4 sudu makan setiap hari atau bersamaan dengan 50 gram.
Pengambilan gula
 yang terlalu tinggi tentunya boleh menyebabkan pelbagai masalah kesihatan, salah satunya adalah kegemukan. Gula yang berlebihan akan disimpan dalam bentuk lemak pada tubuh sehingga meningkatkan risiko penyakit degeneratif seperti misalnya kencing manis,jantung, dan strok. Jika anda cenderung untuk makan dalam kuantiti yang banyak sewaktu berbuka puasa, anda mungkin ingin mengurangkan pengambilan kurma sebelum makan.

Jika anda mengambil kurma untuk berbuka puasa, maka perhatikan jumlahnya. Jika anda makan terlalu banyak kurma, anda mungkin ingin mengurangkan hidangan utama anda untuk menjaga keseimbangan pengambilan karbohidrat dan gula anda. Kesimpulannya, manfaat kurma memang ada, tetapi jika diambil berlebihan, kita akan mendapat kesan sampingan.


Keracunan Alkohol

Definisi

Apa itu Keracunan Alkohol?

Keracunan alkohol adalah keadaan serius apabila anda meminum alkohol dalam kuantiti yang banyak dalam jangka masa yang singkat. Minum terlalu banyak atau terlalu cepat boleh mempengaruhi pernafasan, degupan jantung, suhu badan dan reflek gag anda serta yang paling teruk boleh menyebabkan koma dan maut.

Keracunan alkohol juga boleh terjadi apabila seseorang dewasa ataupun kanak-kanak meminum produk barangan rumah yang mengandungi alkohol secara sengaja ataupun tidak sengaja.

Oleh itu, individu yang mengalami keracunan alkohol memerlukan perhatian perubatan segera.

Apakah kebarangkalian Keracunan Alkohol?

Golongan dewasa muda lebih cenderung untuk minum lebih banyak, menyebabkan pengambilan dos alkohol berlebihan. Lelaki lebih gemar minum banyak berbanding wanita, menyebabkan mereka lebih berisiko tinggi untuk pengambilan dos alkohol berlebihan.

Walau bagaimanapun, ia boleh diatasi dengan mengurangkan faktor risiko anda. Sila berjumpa doktor anda untuk maklumat lanjut.

Simptom-simptom

Apakah simptom-simptom Keracunan Alkohol?

 Beberapa tanda dan simptom keracunan alkohol yang biasa berlaku termasuklah:

Keliru.

Muntah.

Sawan.

Pernafasan perlahan (kurang daripada lapan nafas dalam seminit).

Pernafasan tidak seragam (jarak lebih daripada 10 saat antara nafas).

Suhu badan rendah (hipotermia).

Pengsan (tidak sedarkan diri) dan tidak boleh terjaga.

Bila saya harus berjumpa doktor?

Diagnosis dan rawatan awal dapat menghalang keadaan ini daripada menjadi lebih teruk dan menghalang daripada tindakan kecemasan bagi cara perubatan yang lain, jadi jumpa doktor anda secepat yang mungkin bagi mencegah keadaan serius ini.
.

Jika anda mempunyai sebarang tanda atau simptom yang tidak di senaraikan di atas atau ada sebarang soalan, rujuk doktor anda. Tubuh setiap orang bertindak dengan cara berbeza. Berbincang dengan doktor mengenai apa yang terbaik untuk situasi anda.

Punca

Apakah punca Keracunan Alkohol?

Alkohol adalah bahan yang boleh memberi kesan kepada seluruh organ anda. Dos alkohol yang berlebihan berlaku apabila anda minum alkohol lebih daripada keupayaan badan anda untuk memproses dengan selamat. Pertama sekali, perut dan usus kecil menyerap alkohol dengan cepat jadi alkohol boleh masuk ke saluran darah pada kadar yang pantas. Lebih banyak alkohol yang anda minum, lebih besar kuantiti alkohol yang masuk ke dalam saluran darah anda.

Hati adalah organ yang memainkan peranan penting dalam memetabolismekan alkohol, tetapi ia hanya boleh memecahkan alkohol dengan banyak pada satu masa. Oleh itu, apabila hati tidak dapat memecahkan alkohol, alkohol akan disalur semula ke seluruh bahagian badan yang lain.

Biasanya, badan boleh memproses 1 aun alkohol per jam dengan selamat. Sekiranya anda minum lebih daripada ini, anda mungkin minum terlalu banyak alkohol yang menyebabkan badan anda berhenti berfungsi dengan baik kerana hati anda tidak dapat memecahkan alkohol yang berlebihan ini.

Faktor-faktor Risiko

Apakah yang meningkatkan risiko saya kepada
keracunan alkohol
?

Anda mungkin berisiko tinggi bagi keadaan ini sekiranya anda mengalami keadaan berikut:

Dewasa muda lebih cenderung untuk minum berlebihan, menyebabkan dos alkohol berlebihan.

Lelaki lebih cenderung untuk minum banyak berbanding wanita, menyebabkan risiko tinggi untuk dos alkohol berlebihan

Ketinggian dan berat badan anda menentukan kepantasan badan anda untuk menyerap alkohol. Individu dengan saiz badan yang lebih kecil akan mengalami kesan alkohol lebih cepat berbanding individu yang bersaiz badan lebih besar. Individu bersaiz badan lebih kecil akan mengalami lebihan dos selepas meminum jumlah yang sama dengan individu yang bersaiz badan lebih besar boleh minum dengan selamat.

Mempunyai toleransi yang tinggi untuk alkohol atau minum dengan cepat melalui perlumbaan meminum alkohol boleh meletakkan anda kepada risiko yang tinggi untuk dos yang berlebihan.

Individu yang minum mengikut nafsu (minum lebih daripada lima minuman dalam masa satu jam) juga berisiko untuk dos berlebihan.

Jika anda mempunyai keadaan lain seperti diabetes, anda mungkin berisiko tinggi untuk mengalami dos berlebihan.

Jika anda mengambil alkohol bersama ubat, anda mungkin tidak merasai kesan alkohol. Ini akan menyebabkan anda untuk minum lebih banyak, juga boleh meningkatkan risiko anda untuk dos berlebihan.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Keracunan Alkohol didiagnosis?

Jika doktor anda mengesyaki anda mengalami keracunan alkohol, doktor akan melakukan pemeriksaan secara menyeluruh bagi menentukan keadaan ini.

Bagi memeriksa tanda dan simptom keracunan alkohol yang ketara, doktor anda akan melakukan ujian darah dan urin bagi memeriksa paras alkohol dalam darah dan mengenal pasti tanda-tanda lain bagi keracunan alkohol, seperti paras gula rendah dalam darah.

Bagaimana pesakit Keracunan Alkohol dirawat?

Rawatan keracunan alkohol biasanya melibatkan penjagaan sokongan sementara badan anda membuang alkohol dengan sendirinya. Ini biasanya termasuk:

Pemantauan teliti.

Pencegahan daripada masalah pernafasan dan tercekik.

Terapi oksigen.

Cecair diberi melalui vena (secara intravena) bagi menghalang dehidrasi.

Penggunaan vitamin dan glukosa bagi membantu menghalang komplikasi keracunan alkohol yang serius.

Orang Dewasa dan kanak-kanak yang minum metanol atau alkohol isoprofil mungkin memerlukan hemodialisis, cara mekanikal untuk menapis bahan buangan dan toksin daripada sistem anda, bagi mempercepatkan pembuangan alkohol daripada saluran darah mereka
.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Keracunan Alkohol?

Anda tidak boleh menghilangkan kesan keracunan alkohol, dan anda sebenarnya boleh membuat perkara menjadi semakin teruk dengan pengambilan alkohol yang berlebihan. Hilangkan kesan dengan tidur.

Anda boleh tidak sedarkan diri semasa sedang tidur.

Kopi hitam atau kafein.

Ini tidak melawan tindakbalas kesan keracunan alkohol.

Mandi air sejuk.

Kejutan sejuk boleh menyebabkan hilang kesedaran.

Hilangkan kesan dengan berjalan.

Ini tidak menyebabkan kesan  alkohol untuk hilang dengan serta merta  daripada badan anda.

Beberapa tip yang boleh menghalang anda daripada keracunan alkohol:

Bersederhana dalam minum alkohol, jika boleh, elak sama sekali.

Sekiranya ada memilih untuk minum alkohol, lakukan secara sederhana. Bagi orang dewasa yang sihat, boleh minum sehingga satu minuman bagi wanita dalam semua peringkat umur dan lelaki yang berusia lebih daripada 65 tahun, dan sehingga dua minuman bagi lelaki berumur 65 tahun dan ke bawah. Apabila anda minum, nikmati minuman anda perlahan-lahan.

Jangan minum dengan perut kosong.

Minum alkohol dengan  sedikit makanan di dalam perut anda, walaupun ia dapat memperlahankan penyerapan alkohol dalam keadaan ini,  ia tidak akan mencegah keracunan alkohol, contohnya, jika anda minum mengikut nafsu.

Berkomunikasi dengan anak remaja anda.

Berbual dengan anak remaja anda tentang bahaya alkohol, termasuk meminumnya mengikut nafsu.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.

Kira kandungan alkohol dalam darah anda
di sini.